title: 2007/471/KE: Deċiżjoni tal-Kunsill tat- 12 ta’ Ġunju 2007 dwar l-applikazzjoni tad-dispożizzjonijiet ta’ l- acquis ta’ Schengen relatati mas-Sistema ta’ Informazzjoni ta’ Schengen fir-Repubblika Ċeka, fir-Repubblika ta’ l-Estonja, fir-Repubblika tal-Latvja, fir-Repubblika tal-Litwanja, fir-Repubblika ta’ l-Ungerija, fir-Repubblika ta’ Malta, fir-Repubblika tal-Polonja, fir-Repubblika tas-Slovenja u fir-Repubblika Slovakka

text:
               7.7.2007

               MT

               Il-Ġurnal Uffiċjali ta’ l-Unjoni Ewropea

               L 179/46

         DEĊIŻJONI TAL-KUNSILL
   tat-12 ta’ Ġunju 2007
   dwar l-applikazzjoni tad-dispożizzjonijiet ta’ l-acquis ta’ Schengen relatati mas-Sistema ta’ Informazzjoni ta’ Schengen fir-Repubblika Ċeka, fir-Repubblika ta’ l-Estonja, fir-Repubblika tal-Latvja, fir-Repubblika tal-Litwanja, fir-Repubblika ta’ l-Ungerija, fir-Repubblika ta’ Malta, fir-Repubblika tal-Polonja, fir-Repubblika tas-Slovenja u fir-Repubblika Slovakka
   (2007/471/KE)
   IL-KUNSILL TA’ L-UNJONI EWROPEA,
   Wara li kkunsidra l-Att dwar il-kondizzjonijiet ta’ Adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka u l-aġġustamenti għat-Trattati li fuqhom hi mwaqqfa l-Unjoni Ewropea, (minn hawn 'il quddiem, “l-Att ta’ Adeżjoni ta’ l-2003”), u b’ mod partikolari l-Artikolu 3(2) tiegħu,
   Wara li kkunsidra l-opinjoni tal-Parlament Ewropew,
   Billi:

               (1)

               L-Artikolu 3(2) ta’ l-Att ta’ Adeżjoni ta’ l-2003 jipprevedi li d-dispożizzjonijiet ta’ l-acquis ta’ Schengen minbarra dawk imsemmija fl-Anness I għall-Att imsemmi għandhom japplikaw biss fi Stat Membru ġdid fis-sens ta’ dak l-istrument skond Deċiżjoni tal-Kunsill għal dak l-effett wara verifika li jkunu ntlaħqu l-kondizzjonijiet meħtieġa għall-applikazzjoni ta’ dak l-acquis.

               (2)

               Il-Kunsill ivverifika jekk ir-Repubblika Ċeka, ir-Repubblika ta’ l-Estonja, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka (minn hawn 'il quddiem, “l-Istati Membri konċernati”) jiżgurawx livelli sodisfaċenti ta’ protezzjoni tad-data permezz ta’ dawn il-passi:
               Bit-trasmissjoni ta’ kwestjonarju sħiħ lill-Istati Membri konċernati, li t-tweġibiet tagħhom ġew reġistrati, u bi żjajjar ta’ verifika u evalwazzjoni magħmula fl-Istati Membri kollha konċernati, skond il-proċeduri ta’ evalwazzjoni ta’ Schengen applikabbli kif stabbilit fid-Deċiżjoni tal-Kumitat Eżekuttiv li stabbilixxiet Kumitat Permanenti dwar l-evalwazzjoni u l-implimentazzjoni ta’ Schengen (SCH/Com-ex (98) 26 def.) (1), fil-qasam tal-Protezzjoni tad-Data.

               (3)

               Fil-5 ta’ Diċembru 2006, il-Kunsill ikkonkluda li l-kondizzjonijiet f'dan il-qasam kienu ġew sodisfatti mir-Repubblika Ċeka, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja u r-Repubblika tas-Slovenja. Fil-11 ta’ Ġunju 2007, il-Kunsill ikkonkluda li l-kondizzjonijiet f'dan il-qasam kienu ġew sodisfatti mir-Repubblika ta’ l-Estonja u mir-Repubblika Slovakka. Għaldaqstant huwa possibbli li tiġi stabbilita data minn meta l-acquis ta’ Schengen relatat mas-Sistema ta’ Informazzjoni ta’ Schengen (SIS) jista' japplika f'dawk l-Istati Membri.

               (4)

               Id-dħul fis-seħħ ta’ din id-Deċiżjoni għandu jippermetti li tiġi trasferita data reali tas-SIS lill-Istati Membri konċernati. L-użu konkret ta’ din id-data għandu jippermetti lill-Kunsill, permezz tal-proċeduri ta’ evalwazzjoni applikabbli ta’ Schengen kif imniżżel fl-SCH/Com-ex (98) 26 def., biex jivverifika l-applikazjoni korretta tad-dispożizzjonijiet ta’ l-acquis ta’ Schengen relatati mas-SIS fl-Istati Membri konċernati. Ladarba dawn l-evalwazzjonijiet jkunu ġew mwettqa, il-Kunsill għandu jiddeċiedi dwar it-tneħħija tal-kontrolli fil-fruntieri interni ma’ l-Istati Membri konċernati.

               (5)

               Huwa meħtieġ li tittieħed Deċiżjoni tal-Kunsill, separata, li tistabbilixxi data għat-tneħħija tal-kontrolli fil-fruntieri interni. Sa meta tasal id-data, tat-tneħħija tal-kontrolli, stabbilita f'dik id-Deċiżjoni, huwa meħtieġ li jiġu imposti ċerti restrizzjonijiet fuq l-użu tas-SIS.

               (6)

               Fir-rigward ta' l-Islanda u n-Norveġja, din id-Deċiżjoni tikkostitwixxi żvilupp tad-dispożizzjonijiet ta' l-acquis ta' Schengen fis-sens tal-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja dwar l-assoċjazzjoni ta' dawk iż-żewġ Stati ma' l-implimentazzjoni, l-applikazzjoni u l-iżvilupp ta' l-acquis ta' Schengen (2), li jaqgħu fil-qasam imsemmi fil-punt G ta' l-Artikolu 1 tad-Deċiżjoni 1999/437/KE (3) dwar ċerti arranġamenti għall-applikazzjoni ta' dak il-Ftehim,

         IDDEĊIDA KIF ĠEJ:
   Artikolu 1
   1.   Id-dispożizzjonijiet ta’ l-acquis ta’ Schengen relatati mas-SIS, kif imsemmi fl-Anness I, għandhom japplikaw għar-Repubblika Ċeka, għar-Repubblika ta’ l-Estonja, għar-Repubblika tal-Latvja, għar-Repubblika tal-Litwanja, għar-Repubblika ta’ l-Ungerija, għar-Repubblika ta’ Malta, għar-Repubblika tal-Polonja, għar-Repubblika tas-Slovenja u għar-Repubblika Slovakka bejniethom u fir-relazzjonijiet tagħhom mar-Renju tal-Belġju, mar-Renju tad-Danimarka, mar-Repubblika Federali tal-Ġermanja, mar-Repubblika Ellenika, mar-Renju ta’ Spanja, mar-Repubblika ta’ Franza, mar-Repubblika Taljana, mal-Gran Dukat tal-Lussemburgu, mar-Renju ta’ l-Olanda, mar-Repubblika ta’ l-Awstrija, mar-Repubblika Portugiża, mar-Repubblika tal-Finlandja u mar-Renju ta’ l-Iżvezja, kif ukoll mar-Repubblika ta’ l-Islanda u mar-Renju tan-Norveġja mill-1 ta’ Settembru 2007.
   2.   Id-dispożizzjonijiet ta’ l-acquis ta’ Schengen relatati mas-SIS, kif imsemmi fl-Anness II, għandhom japplikaw għar-Repubblika Ċeka, għar-Repubblika ta’ l-Estonja, għar-Repubblika tal-Latvja, għar-Repubblika tal-Litwanja, għar-Repubblika ta’ l-Ungerija, għar-Repubblika ta’ Malta, għar-Repubblika tal-Polonja, għar-Repubblika tas-Slovenja u għar-Repubblika Slovakka bejniethom u fir-relazzjonijiet tagħhom mar-Renju tal-Belġju, mar-Renju tad-Danimarka, mar-Repubblika Federali tal-Ġermanja, mar-Repubblika Ellenika, mar-Renju ta’ Spanja, mar-Repubblika ta’ Franza, mar-Repubblika Taljana, mal-Gran Dukat tal-Lussemburgu, mar-Renju ta’ l-Olanda, mar-Repubblika ta’ l-Awstrija, mar-Repubblika Portugiża, mar-Repubblika tal-Finlandja u mar-Renju ta’ l-Iżvezja, kif ukoll mar-Repubblika ta’ l-Islanda u mar-Renju tan-Norveġja mid-data prevista f'dawk id-dispożizzjonijiet.
   3.   Mis-7 ta’ Lulju 2007, tista' tiġi ttrasferita data reali tas-SIS lill-Istati Membri konċernati.
   Mill-1 ta’ Settembru 2007, l-Istati Membri konċernati, bħall-Istati Membri li fir-rigward tagħhom l-acquis ta’ Schengen diġà ġie implimentat, ser ikunu jistgħu jdaħħlu d-data fis-SIS u jużaw id-data fis-SIS, suġġett għad-dispożizzjonijiet tal-paragrafu 4.
   4.   Sad-data tat-tneħħija tal-kontrolli fil-fruntieri interni ma’ l-Istati Membri konċernati, dawk l-Istati Membri:

               (a)

               ma’ għandhomx ikunu obbligati jirrifjutaw id-dħul fit-territorju tagħhom jew li jkeċċu ċittadini ta’ Stati terzi li għalihom ikun ħareġ allert tas-SIS minn Stat Membru ieħor għall-finijiet tar-rifjut għad-dħul;

               (b)

               m'għandhomx idaħħlu d-data koperta mid-dispożizzjonijiet ta’ l-Artikolu 96 tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen ta’ l-14 ta’ Ġunju 1985 bejn il-Gvernijiet ta’ l-Istati ta’ l-unjoni ekonomika tal-Benelux, tar-Repubblika Federali tal-Ġermanja u tar-Repubblika Franċiża dwar l-abolizzjoni gradwali ta’ kontrolli fil-fruntieri komuni tagħhom (minn hawn 'il quddiem, “il-Konvenzjoni ta’ Schengen”) (4).

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fil-Lussemburgu, 12 ta’ Ġunju 2007.

            Għall-Kunsill

            Il-President

         W. SCHÄUBLE

      (1)  ĠU L 239, 22.9.2000, p. 138.

      (2)  ĠU L 176, 10.7.1999, p. 36.

      (3)  ĠU L 176, 10.7.1999, p. 31.

      (4)  ĠU L 239, 22.9.2000, p. 19. Konvenzjoni kif emendata l-aħħar mir-Regolament (KE) Nru 1987/2006 tal-Parlament Ewropew u tal-Kunsill (ĠU L 381, 28.12.2006, p. 4).

      ANNESS 1
      Lista tad-dispożizzjonijiet ta' l-acquis ta' Schengen relatati mas-SIS fis-sens ta' l-Artikou 3(2) ta' l-Att ta' Adeżjoni ta' l-2003 li għandhom isiru applikabbli għall-Istati Membri konċernati

                  (1)

                  Fir-rigward tad-dispożizzjonijiet tal-Konvenzjoni ta' Schengen:
                  l-Artikolu 64 u l-Artikoli 92 sa 119 tal-Konvenzjoni ta' Schengen;

                  (2)

                  Dispożizzjonijiet oħrajn li jikkonċernaw is-SIS:

                              (a)

                              fir-rigward tad-dispożizzjonijiet tad-Deċiżjonijiet segwenti tal-Kumitat Eżekuttiv stabbilit mill-Konvenzjoni ta' Schengen:
                              Deċiżjoni tal-Kumitat Eżekuttiv tal-15 ta' Diċembru 1997 li temenda r-Regolament Finanzjarju dwar C.SIS (SCH/Com-ex (97) 35) (1);

                              (b)

                              rigward id-dispożizzjonijiet tad-Dikjarazzjonijiet segwenti tal-Kumitat Eżekuttiv stabbilit mill-Konvenzjoni ta' Schengen:

                                          (i)

                                          Dikjarazzjoni tal-Kumitat Eżekuttiv tat-18 ta' April 1996 li tiddefinixxi l-kunċett ta' barrani (SCH/Com/Ex (96) dikj. 5 rev) (2);

                                          (ii)

                                          Dikjarazzjoni tal-Kumitat Eżekuttiv tat-28 ta' April 1999 dwar l-istruttura tas-SIS (SCH/Com-ex (99) dikj. 2 rev) (3),

                              (c)

                              strumenti oħra:

                                          (i)

                                          Deċiżjoni tal-Kunsill (2000/265/KE) tas-27 ta' Marzu 2000 dwar it-twaqqif ta' regolament finanzjarju li jirregola l-aspetti li għandhom x'jaqsmu mal-budget tat-treġija mid-Deputat Segretarju Ġenerali tal-Kunsill, ta' kuntratti konklużi f'ismu, f'isem ċerti Stati Membri, li jirrelataw għall-installazzjoni u l-ħidma ta' l-infrastruttura tal-komunikazzjoni għall-ambjent ta' Schengen, “Sisnet” (4),

                                          (ii)

                                          Il-Manwal SIRENE (5),

                                          (iii)

                                          Regolament tal-Kunsill (KE) Nru 871/2004 tad-29 ta' April 2004 li għandu x'jaqsam ma' xi funzjonijiet ġodda għas-Sistema ta' Informazzjoni ta' Schengen fil-ġlieda kontra t-terroriżmu (6), u kwalunkwe deċiżjoni sussegwenti dwar id-data ta' applikazzjoni ta' dawk il-funzjonijiet;

                                          (iv)

                                          Deċiżjoni tal-Kunsill 2005/211/ĠAI ta' l-24 ta' Frar 2005 li għandu x'jaqsam ma' xi funzjonijiet ġodda għas-Sistema ta' Informazzjoni ta' Schengen fil-ġlieda kontra t-terroriżmu (7), u kwalunkwe deċiżjoni sussegwenti dwar id-data ta' applikazzjoni ta' dawk il-funzjonijiet;

                                          (v)

                                          Regolament (KE) Nru 1160/2005 tal-Parlament Ewropew u tal-Kunsill tas-6 ta' Lulju 2005 li jemenda l-Konvenzjoni li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni, fir-rigward ta' l-aċċess għas-Sistema ta' Informazzjoni ta' Schengen mis-servizzi fl-Istati Membri responsabbli mill-ħruġ taċ-ċertifikati ta' reġistrazzjoni għal vetturi (8),

                                          (vi)

                                          L-Artikolu 5(4)(a) u d-dispożizzjonijiet tat-Titolu II u l-Annessi miegħu li jirriferu għas-Sistema ta' Informazzjoni ta' Schengen (SIS) tar-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntiera (Kodiċi tal-Fruntieri ta' Schengen) (9).

         (1)  ĠU L 239, 22.9.2000, p. 444. Id-Deċiżjoni kif emendata bid-Deċiżjoni tal-Kunsill 2007/472/KE (Ara paġna 50 ta’ dan il-Ġurnal Uffiċjali).

         (2)  ĠU L 239, 22.9.2000, p. 458.

         (3)  ĠU L 239, 22.9.2000, p. 459.

         (4)  ĠU L 85, 6.4.2000, p. 12. Id-Deċiżjoni kif emendata l-aħħar bid-Deċiżjoni 2007/155/KE (ĠU L 68, 8.3.2007, p. 5).

         (5)  Xi partijiet mill-Manwal Sirene ġew pubblikati fil-ĠU C 38, 17.2.2003, p. 1. Il-Manwal ġie emendat mid-Deċiżjonijiet tal-Kummissjoni 2006/757/KE (ĠU L 317, 16.11.2006, p. 1) u 2006/758/KE (ĠU L 317, 16.11.2006, p. 41).

         (6)  ĠU L 162, 30.4.2004, p. 29.

         (7)  ĠU L 68, 15.3.2005, p. 44.

         (8)  ĠU L 191, 22.7.2005, p. 18.

         (9)  ĠU L 105, 13.4.2006, p. 1.

      ANNESS II
      Lista tad-dispożizzjonijiet ta' l-acquis ta' Schengen relatati mas-SIS fis-sens ta' l-Artikolu 3(2) ta' l-Att ta' Adeżjoni ta' l-2003 li għandhom isiru applikabbli għall-Istati Membri konċernati mid-data prevista f'dawk id-dispożizzjonijiet

                  (1)

                  Regolament (KE) Nru 1986/2006 tal-Parlament Ewropew u tal-Kunsill dwar l-aċċess għas-Sistema ta' Informazzjoni Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta' ċertifikati ta' reġistrazzjoni tal-vetturi (1);

                  (2)

                  Regolament (KE) Nru 1987/2006 tal-Parlament Ewropew u tal-Kunsill ta' l-20 ta’ Diċembru 2006 dwar l-istabbiliment, it-tħaddim u l-użu tas-sistema ta' informazzjoni ta' Schengen tat-tieni ġenerazzjoni (SIS II) (2);

                  (3)

                  Deċiżjoni tal-Kunsill 2007/…/KE ta' … 2007 dwar l-istabbiliment, l-operazzjoni u l-użu tas-Sistema ta' Informazzjoni ta' Schengen tat-tieni ġenerazzjoni (SIS II) (3).

         (1)  ĠU L 381, 28.12.2006, p. 1.

         (2)  ĠU L 381, 28.12.2006, p. 4.

         (3)  Ara d-dokument tal-Kunsill 14914/06. Id-Deċiżjoni għadha mhijiex ippubblikata fil-Ġurnal Uffiċjali, izda adottata fit-12 ta’ Ġunju 2007, ħlief bil-Bulgaru u bir-Rumen (l-adozzjoni f’dawn il-lingwi hija pprogrammata għall-10 ta’ Lulju 2007).


title: Deċiżjoni tal-Kunsill tal- 21 ta’ Diċembru 2005 li timplementa l-Artikolu 2(3) tar-Regolament (KE) Nru. 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/848/KE

text:
               29.6.2006

               MT

               Il-Ġurnal Uffiċjali ta’ l-Unjoni Ewropea

               291

         DEĊIŻJONI TAL-KUNSILL
   tal-21 ta’ Diċembru 2005
   li timplementa l-Artikolu 2(3) tar-Regolament (KE) Nru. 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/848/KE
   (2005/930/KE)
   IL-KUNSILL TA' L-UNJONI EWROPEA,
   Wara li kkunsidra r-Regolament (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1), u b’mod partikolari l-Artikolu 2(3) tiegħu,
   Billi:

               (1)

               Fis-29 ta’ Novembru 2005 il-Kunsill adotta d-Deċiżjoni 2005/848/KE li timplementa l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/722/KE (2).

               (2)

               Ġie deċiż li tiġi adottata lista aġġornata tal-persuni, gruppi u entitajiet li għalihom japplika r-Regolament (KE) Nru 2580/2001,

         IDDEĊIEDA KIF ĠEJ:
   Artikolu 1
   Il-lista prevista fl-Artikolu 2(3) tar-Regolament (KE) Nru 2580/2001 għandha tiġi mibdula b' din li ġejja:

      “1.   Persons

                  1.

                  ABOU, Rabah Naami (a.k.a. Naami Hamza; a.k.a. Mihoubi Faycal; a.k.a. Fellah Ahmed; a.k.a. Dafri Rèmi Lahdi), born 1.2.1966 in Algiers (Algeria) (Member of al-Takfir and al-Hijra)

                  2.

                  ABOUD, Maisi (a.k.a. The Swiss Abderrahmane), born 17.10.1964 in Algiers (Algeria) (Member of al-Takfir and al-Hijra)

                  3.

                  AL-MUGHASSIL, Ahmad Ibrahim (a.k.a. ABU OMRAN; a.k.a. AL-MUGHASSIL, Ahmed Ibrahim), born 26.6.1967 in Qatif-Bab al Shamal, Saudi Arabia; citizen of Saudi Arabia

                  4.

                  AL-NASSER, Abdelkarim Hussein Mohamed, born in Al Ihsa, Saudi Arabia; citizen of Saudi Arabia

                  5.

                  AL YACOUB, Ibrahim Salih Mohammed, born 16.10.1966 in Tarut, Saudi Arabia; citizen of Saudi Arabia

                  6.

                  ARIOUA, Azzedine, born 20.11.1960 in Costantine (Algeria) (Member of al-Takfir and al-Hijra)

                  7.

                  ARIOUA, Kamel (a.k.a. Lamine Kamel), born 18.8.1969 in Costantine (Algeria) (Member of al-Takfir and al-Hijra)

                  8.

                  ASLI, Mohamed (a.k.a. Dahmane Mohamed), born 13.5.1975 in Ain Taya (Algeria) (Member of al-Takfir and al-Hijra)

                  9.

                  ASLI, Rabah, born 13.5.1975 in Ain Taya (Algeria) (Member of al-Takfir and al-Hijra)

                  10.

                  ATWA, Ali (a.k.a. BOUSLIM, Ammar Mansour; a.k.a. SALIM, Hassan Rostom), Lebanon, born 1960 in Lebanon; citizen of Lebanon

                  11.

                  DARIB, Noureddine (a.k.a. Carreto; a.k.a. Zitoun Mourad), born 1.2.1972 in Algeria (Member of al-Takfir and al-Hijra)

                  12.

                  DJABALI, Abderrahmane (a.k.a. Touil), born 1.6.1970 in Algeria (Member of al-Takfir and al-Hijra)

                  13.

                  EL-HOORIE, Ali Saed Bin Ali (a.k.a. AL-HOURI, Ali Saed Bin Ali; a.k.a EL-HOURI, Ali Saed Bin Ali), born 10.7.1965 alt. 11.7.1965 in El Dibabiya, Saudi Arabia; citizen of Saudi Arabia

                  14.

                  FAHAS, Sofiane Yacine, born 10.9.1971 in Algiers (Algeria) (Member of al-Takfir and al-Hijra)

                  15.

                  IZZ-AL-DIN, Hasan (a.k.a GARBAYA, Ahmed; a.k.a. SA-ID; a.k.a. SALWWAN, Samir), Lebanon, born 1963 in Lebanon, citizen of Lebanon

                  16.

                  LASSASSI, Saber (a.k.a. Mimiche), born 30.11.1970 in Constantine (Algeria) (Member of al-Takfir and al-Hijra)

                  17.

                  MOHAMMED, Khalid Shaikh (a.k.a. ALI, Salem; a.k.a. BIN KHALID, Fahd Bin Adballah; a.k.a. HENIN, Ashraf Refaat Nabith; a.k.a. WADOOD, Khalid Adbul), born 14.4.1965 alt. 1.3.1964 in Pakistan, passport No 488555

                  18.

                  MOKTARI, Fateh (a.k.a. Ferdi Omar), born 26.12.1974 in Hussein Dey (Algeria) (Member of al-Takfir and al-Hijra)

                  19.

                  MUGHNIYAH, Imad Fa'iz (a.k.a. MUGHNIYAH, Imad Fayiz), Senior Intelligence Officer of HIZBALLAH, born 7.12.1962 in Tayr Dibba, Lebanon, passport No 432298 (Lebanon)

                  20.

                  NOUARA, Farid, born 25.11.1973 in Algiers (Algeria) (Member of al-Takfir and al-Hijra)

                  21.

                  RESSOUS, Hoari (a.k.a. Hallasa Farid), born 11.9.1968 in Algiers (Algeria) (Member of al-Takfir and al-Hijra)

                  22.

                  SEDKAOUI, Noureddine (a.k.a. Nounou), born 23.6.1963 in Algiers (Algeria) (Member of al-Takfir and al-Hijra)

                  23.

                  SELMANI, Abdelghani (a.k.a. Gano), born 14.6.1974 in Algiers (Algeria) (Member of al-Takfir and al-Hijra)

                  24.

                  SENOUCI, Sofiane, born 15.4.1971 in Hussein Dey (Algeria) (Member of al-Takfir and al-Hijra)

                  25.

                  SISON, Jose Maria (a.k.a. Armando Liwanag, a.k.a. Joma, in charge of the Communist Party of the Philippines including NPA) born 8.2.1939 in Cabugao, Philippines

                  26.

                  TINGUALI, Mohammed (a.k.a. Mouh di Kouba), born 21.4.1964 in Blida (Algeria) (Member of al-Takfir and al-Hijra)

            2.   Groups and entities

                  1.

                  Abu Nidal Organisation (ANO), (a.k.a. Fatah Revolutionary Council, Arab Revolutionary Brigades, Black September, and Revolutionary Organisation of Socialist Muslims)

                  2.

                  Al-Aqsa Martyrs' Brigade

                  3.

                  Al-Aqsa e.V.

                  4.

                  Al-Takfir and Al-Hijra

                  5.

                  Aum Shinrikyo (a.k.a. AUM, a.k.a. Aum Supreme Truth, a.k.a. Aleph)

                  6.

                  Babbar Khalsa

                  7.

                  Communist Party of the Philippines, including New Peoples Army (NPA), Philippines, linked to Sison Jose Maria C. (a.k.a. Armando Liwanag, a.k.a. Joma, in charge of the Communist Party of the Philippines, including NPA)

                  8.

                  Gama'a al-Islamiyya (Islamic Group), (a.k.a. Al-Gama'a al-Islamiyya, IG)

                  9.

                  Great Islamic Eastern Warriors Front (IBDA-C)

                  10.

                  Hamas (including Hamas-Izz al-Din al-Qassem)

                  11.

                  Hizbul Mujahideen (HM)

                  12.

                  Holy Land Foundation for Relief and Development

                  13.

                  International Sikh Youth Federation (ISYF)

                  14.

                  Kahane Chai (Kach)

                  15.

                  Khalistan Zindabad Force (KZF)

                  16.

                  Kurdistan Workers' Party (PKK), (a.k.a. KADEK; a.k.a. KONGRA-GEL)

                  17.

                  Mujahedin-e Khalq Organisation (MEK or MKO) [minus the ‘National Council of Resistance of Iran’(NCRI)] (a.k.a. The National Liberation Army of Iran (NLA, the militant wing of the MEK), the People's Mujahidin of Iran (PMOI), Muslim Iranian Students' Society)

                  18.

                  National Liberation Army (Ejército de Liberación Nacional)

                  19.

                  Palestine Liberation Front (PLF)

                  20.

                  Palestinian Islamic Jihad (PIJ)

                  21.

                  Popular Front for the Liberation of Palestine (PFLP)

                  22.

                  Popular Front for the Liberation of Palestine — General Command (a.k.a PFLP — General Command)

                  23.

                  Revolutionary Armed Forces of Colombia (FARC)

                  24.

                  Revolutionary People's Liberation Army/Front/Party (DHKP/C) (a.k.a. Devrimci Sol (Revolutionary Left), Dev Sol)

                  25.

                  Shining Path (SL) (Sendero Luminoso)

                  26.

                  Stichting Al Aqsa (a.k.a. Stichting Al Aqsa Nederland, a.k.a. Al Aqsa Nederland)

                  27.

                  United Self-Defense Forces/Group of Colombia (AUC) (Autodefensas Unidas de Colombia).”

   Artikolu 2
   Id-Deċiżjoni 2005/848/KE hija b’dan imħassra.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   Għandha tibda jkollha effett fil-jum tal-pubblikazzjoni tagħha.

      Magħmula fi Brussel, nhar il-21 ta’ Diċembru 2005.

            Għall-Kunsill

            Il-President

         B. BRADSHAW

      (1)  ĠU L 344, 28.12.2001, p. 70. Regolament kif emendat l-aħħar bir-Regolament tal-Kummissjoni (KE) Nru 1957/2005 (ĠU L 314, 30.11.2005, p. 16).

      (2)  ĠU L 314, 30.11.2005, p. 46.


               21.6.2016

               MT

               Il-Ġurnal Uffiċjali tal-Unjoni Ewropea

               C 224/38

         P8_TA(2014)0002
   L-Elezzjoni tal-President tal-Kummissjoni
   Deċiżjoni tal-Parlament Ewropew tal-15 ta' Lulju 2014 dwar l-elezzjoni tal-President tal-Kummissjoni (2014/2058(INS))
   (2016/C 224/11)

      Il-Parlament Ewropew,

               —

               wara li kkunsidra l-ewwel subparagrafu tal-Artikolu 17(7) tat-Trattat dwar l-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra d-Dikjarazzjoni Nru 11 annessa għall-Att Finali tal-Konferenza Intergovernattiva li adotta t-Trattat ta' Lisbona,

               —

               wara li kkunsidra d-Deċiżjoni tal-Kunsill 2014/414/EU tas-27 ta' Ġunju 2014, li tipproponi lil Jean-Claude Juncker bħala kandidat għal President tal-Kummissjoni (1),

               —

               wara li kkunsidra l-istqarrija u l-preżentazzjoni tal-linji gwida politiċi tiegħu magħmula fis-seduta plenarja minn Jean-Claude Juncker fil-15 ta' Lulju 2014,

               —

               wara li kkunsidra l-Artikolu 117 tar-Regoli ta' Proċedura,

               1.

               Jeleġġi lil Jean-Claude Juncker bħala l-President tal-Kummissjoni għall-mandat tat-tmexxija mill-1 ta' Novembru 2014 sal-31 ta' Ottubru 2019;

               2.

               Jaghti istruzzjonijiet lill-President tiegħu biex jitlob lill-Kunsill u lil Jean-Claude Junker biex jipproponu bi ftehim komuni l-persuni nominati għal ħatra bħala membri tal-Kummissjoni;

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill Ewropew u lill-Kunsill u lill-President elett tal-Kummissjoni.

      (1)  ĠU L 192, 1.7.2014, p. 52.


title: 2008/497/KE, Euratom: Deċiżjoni leġiżlattiva tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/1

         DEĊIŻJONI LEĠIŻLATTIVA TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005
   (2008/497/KE, Euratom)
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2005 – Volum I (SEC(2006)0915 – C6-0465/2006) (2),
   wara li kkunsidra r-rapport dwar l-immaniġġjar baġitarju u finanzjarju għas-sena finanzjarja 2005, Taqsima I – Parlament Ewropew (3),
   wara li kkunsidra r-rapport annwali ta' l-Awditur Intern għall-2005,
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, flimkien mat-tweġibiet ta' l-istituzzjonijiet (4),
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti ta' l-Awdituri skond l-Artikolu 248 tat-Trattat KE (5),
   wara li kkunsidra l-Artikoli 272(10) u 275 tat-Trattat KE kif ukoll l-Artikolu 179a tat-Trattat Euratom,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (6), u b'mod partikulari l-Artikoli 145, 146 u 147 tiegħu,
   wara li kkunsidra l-Artikolu 13 tar-Regoli Interni dwar l-implimentazzjoni tal-baġit tal-Parlament Ewropew (7),
   wara li kkunsidra l-Artikolu 147(1) tar-Regolament Finanzjarju skond liema kull Istituzzjoni Komunitarja għandha tieħu l-passi kollha xierqa biex twettaq l-osservazzjonijiet li jakkompanjaw id-deċiżjoni ta' kwittanza tal-Parlament Ewropew,
   wara li kkunsidra l-Artikoli 71 u 74(3) u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0094/2007),

               A.

               billi mill-verifika tal-Qorti ta' l-Awdituri ma rriżulta l-ebda żball materjali (paragrafu 10.4),

               B.

               billi l-Qorti ta' l-Awdituri ġibdet l-attenzjoni għal nuqqasijiet persistenti f'sistemi superviżorji u ta' kontroll (paragrafi 10.5 – 10.10),

               C.

               billi fit-tweġibiet tiegħu l-Parlament spjega l-miżuri meħuda biex jingħelbu n-nuqqasijiet osservati mill-Qorti ta' l-Awdituri,

               D.

               billi r-Regoli ta' Proċedura tal-Parlament kienu emendati fit-23 ta' Ottubru 2002 sabiex jiġi stipulat li l-kwittanza għandha tingħata lill-President, u mhux lis-Segretarju Ġenerali,

               1.

               Jagħti lill-President tiegħu l-kwittanza għall-implimentazzjoni tal-baġit tal-Parlament Ewropew għas-sena finanzjarja 2005;

               2.

               Jistabbilixxi l-osservazzjonijiet tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni u r-Riżoluzzjoni tal-Parlament li tifforma parti integrali minnu, lill-Kunsill, il-Kummissjoni, il-Qorti tal-Ġustizzja, il-Qorti ta' l-Awdituri, l-Ombudsman Ewropew u s-Supervisur Ewropew għall-Protezzjoni tad-Data u sabiex jagħmel arranġamenti għall-pubblikazzjoni tagħhom fil-Ġurnal Uffiċjali ta' l-Unjoni Ewropea (Serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  DV/614096EN.doc.

      (4)  ĠU C 263, 31.10.2006, p. 1.

      (5)  ĠU C 263, 31.10.2006, p. 10.

      (6)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (7)  PE 349.540/Bur/ann/def.
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/3

         RIŻOLUZZJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005
   IL-PARLAMENT EWROPEW,,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2005 – Volum I (SEC(2006) 0915 – C6-0465/2006) (2),
   wara li kkunsidra r-rapport dwar l-immaniġġjar baġitarju u finanzjarju għas-sena finanzjarja 2005, Taqsima I – Parlament Ewropew (3),
   wara li kkunsidra r-rapport annwali ta' l-Awditur Intern għall-2005,
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, flimkien mat-tweġibiet ta' l-istituzzjonijiet (4),
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti ta' l-Awdituri skond l-Artikolu 248 tat-Trattat KE (5),
   wara li kkunsidra l-Artikoli 272(10) u 275 tat-Trattat KE kif ukoll l-Artikolu 179a tat-Trattat Euratom,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (6), u b'mod partikulari l-Artikoli 145, 146 u 147 tiegħu,
   wara li kkunsidra l-Artikolu 13 tar-Regoli Interni dwar l-implimentazzjoni tal-baġit tal-Parlament Ewropew (7),
   wara li kkunsidra l-Artikolu 147(1) tar-Regolament Finanzjarju skond liema kull Istituzzjoni Komunitarja għandha tieħu l-passi kollha xierqa biex twettaq l-osservazzjonijiet li jakkompanjaw id-deċiżjoni ta' kwittanza tal-Parlament Ewopew,
   wara li kkunsidra l-Artikoli 71 u 74(3) u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0094/2007),

               A.

               billi mill-verifika tal-Qorti ta' l-Awdituri ma rriżulta l-ebda żball materjali (paragrafu 10.4),

               B.

               billi l-Qorti ta' l-Awdituri ġibdet l-attenzjoni għal nuqqasijiet persistenti f'sistemi superviżorji u ta' kontroll (paragrafi 10.5 – 10.10),

               C.

               billi fit-tweġibiet tiegħu l-Parlament spjega l-miżuri meħuda biex jingħelbu n-nuqqasijiet osservati mill-Qorti ta' l-Awdituri,

               D.

               billi r-Regoli ta' Proċedura tal-Parlament kienu emendati fit-23 ta' Ottubru 2002 sabiex jiġi stipulat li l-kwittanza għandha tingħata lill-President, u mhux lis-Segretarju Ġenerali,

               E.

               billi r-riżoluzzjoni tiegħu tas-26 ta' Settembru 2006 (8) dwar il-kwittanza għas-sena finanzjarja 2004 għandha tkun segwita u għandu jiġi evalwat il-progress ta' l-implimentazzjoni tar-rakkomandazzjonijiet tagħha,

               F.

               billi l-Istatut għall-Membri tal-Parlament Ewropew tat-28 ta' Settembru 2005 (9), wara l-ftehim tal-Kunsill fid-19 ta' Lulju 2005, se jidħol fis-seħħ fl-ewwel ġurnata ta' sessjoni Parlamentari li tibda fl-2009,

               G.

               billi l-Kodoċi għall-Assistenti Parlamentari ġie adottat mill-Bureau fil-25 ta' Settembru 2006 (10)

         Il-kontijiet tal-Parlament Ewropew, b'enfażi partikulari fuq il-politika dwar il-proprjetà

               1.

               Jinnota li fl-2005 il-Parlament irċieva dħul li jammonta għal EUR 112 393 557 (2004:EUR 117 409 824);

               2.

               Jieħu nota tal-figuri li għalqu l-kontijiet tal-Parlament għas-sena finanzjarja 2005, b'mod partikolari:

                           (f’EUR)

                           Użu ta' approprjazzjonijiet

                           Approprjazzjonijiet għas-sena finanzjarja 2005

                           Approprjazzjonijiet trasferiti mis-sena finanzjarja 2004

                           Approprjazzjonijiet 2005

                           Approprjazzjonijiet mid-dħul allokat

                           Artikolu 9(1) u 9(4) tar-Regolament Finanzjarju

                           Approprijazzjonijiet disponibbli

                           1 264 024 722 (100 %)

                           31 412 881 (100 %)

                           281 461 344 (100 %)

                           Impenji meħuda

                           1 249 096 468 (98,82 %)

                           —

                           Il-ħlas li sar

                           941 932 832 (75,40 %)

                           29 679 028 (94,48 %)

                           259 853 230 (92,32 %)

                           Approprjazzjonijiet trasferiti għas-sena 2006

                           Artikolu 9(1) u 9(2) tar-Regolament Finanzjarju

                           307 163 636

                           Artikolu 9(1), 9(2)a u 9(5) tar-Regolament Finanzjarju

                           200 000

                           Approprjazzjonijiet ikkanċellati

                           14 728 254

                           —

                           21 608 114 (7,68 %)

                           Il-Karta tal-bilanċ sal-31 ta' Diċembru 2005: 1 520 822 777

               3.

               Jinnota li fl-2005 kienu impenjati 98,82 % ta' l-approprjazzjonijiet li ddaħħlu fil-baġit tal-Parlament, b'rata ta' kanċellazzjoni ta' 1,18 % u li, bħal fi snin ta' qabel, kien hemm rata għolja ħafna ta' implimentazzjoni tal-baġit;

               4.

               Ifakkar, madankollu, li dan il-livell għoli ta' implimentazzjoni jista' jkun attribwit parzjalment għall-prattika konsistenti mill-1992 li jsiru trasferimenti 'ta' kklerjar' ('mopping-up') sabiex kull approprjazzjoni disponibbli fl-aħħar tas-sena tiġu trasferita fil-linji ta' baġit għall-bini u, b'mod partikolari, għal ħlasijiet ta' kapital bil-quddiem sabiex jitnaqqsu ħlasijiet ta' imgħax fil-futur; f'dan il-kuntest saru disponibbli EUR 124 144 556 (madwar 10 % ta' l-approprjazzjonijiet) permezz ta' trasferiment ta' kklerjar fl-aħħar ta' l-2005; minn dan l-ammont

                           —

                           EUR 75,7 miljun intużaw għax-xiri tal-binjiet “Winston Churchill” (WIC) u “Salvador de Madariaga” (SDM) fi Strasburgu,

                           —

                           EUR 46,2 miljun kienu trasferiti għal żburżar kmieni għall-ħlas tal-kera annwali għall-binjiet D4 u D5 fi Brussell,

                           —

                           u EUR 2,3 miljun twarrbu għal Dar l-Ewropa fil-Belt Valletta;

                     barra minn hekk, permezz ta' trasferimenti normali, il-Parlament xtara – flimkien mal-Kummissjoni – Djar l-Ewropa f'Kopenħagen (EUR 10,6 miljun) u fl-Aja (EUR 7,4 miljun);

               5.

               Ifakkar lill-korpi kompetenti tiegħu fid-deċiżjoni tiegħu li “... ħlasijiet għal bini... għandhom ikunu parti mill-istrateġija baġitarja” (11); għalhekk jikkritika lill-korpi kompetenti tiegħu talli naqsu kontinwament milli jibbaġittjaw b'mod ċar biżżejjed il-politika dwar proprjetà tal-Parlament għal akkwist fil-futur (il-linja tal-baġit 'akkwisti ta' proprjetà immobbli' turi biss entrati għall-2005, 2006 u 2007);

               6.

               Jerġa' jiddikjara t-talba tiegħu li jiġi emendat l-Artikolu 16 tar-Regoli Interni dwar l-implimentazzjoni tal-baġit tal-Parlament Ewropew sabiex proġetti ta' bini li jkollhom implikazzjonijiet finanzjarji sinifikanti għall-baġit tal-Parlament jiġu suġġetti għal ftehim tal-Kumitat għall-Baġit;

               7.

               Jerġa' jistieden lill-awtorità baġitarja biex tfassal tbassir għall-baġit li jiżgura li l-ammonti mdaħħla fl-abbozz ta' baġit jirriflettu ħtiġijiet reali fil-linji politiċi varji tal-Parlament; jitlob lill-uffiċjali ta' awtorizzazzjoni sabiex permezz ta' delega jiddikjaraw b'mod ċar fir-rapporti ta' l-attività annwali tagħhom, l-approprjazzjonijiet annwali li rċevew, l-impenji tagħhom, il-ħlasijiet li saru u l-ammonti li ma ntużawx; barra minn hekk jistieden lill-uffiċjali ta' awtorizzazzjoni sabiex permezz ta' delega jsiabbilixxu r-raġunijiet – kif diġà sar sa ċertu punt – għaliex approprjazzjonijiet tal-baġit ma ntużawx kollha;

               8.

               Huwa konxju tal-fatt li l-Qorti ta' l-Awdituri se tippubblika rapport speċjali dwar il-linji politiċi tal-bini ta' l-Istituzzjonijiet fil-futur qarib; jitlob lill-kumitat kompetenti tiegħu biex ifassal rapport fuq inizjattiva personali fuq il-bażi ta' dan ir-rapport speċjali; barra minn hekk huwa ta' l-opinjoni li dan il-kumitat għandu jkollu d-dritt li jfassal rapporti fuq inizjattiva personali mingħajr awtorizzazzjoni minn qabel u barra mill-kwota stabbilta għal rapporti ta' dan it-tip, fuq kwalunkwe rapport speċjali tal-Qorti ta' l-Awdituri jekk il-kumitat jiddeċiedi hekk;

               9.

               Jiddispjaċih li l-linja tal-baġit għall-Uffiċji ta' Informazzjoni tal-PE baqgħet l-istess u jesprimi x-xewqa tiegħu biex ikollu evalwazzjoni ta' l-aħjar prattiċi ta' l-Uffiċji ta' l-Informazzjoni kollha li jqis ir-relazzjoni ta' l-ispejjeż u l-vantaġġi;

         Kummenti tal-Qorti ta' l-Awdituri dwar is-sena finanzjarja 2005

               10.

               Jilqa' l-fatt li l-verifika tal-Qorti ta' l-Awdituri ma sabitx żbalji materjali (paragrafu 10.4);

               11.

               Jinnota l-osservazzjonijiet tal-Qorti dwar l-applikazzjoni ġdida tal-kompjuter għall-kalkolu tal-pagi tal-persunal kif ukoll it-tweġiba tas-servizz kompetenti tal-Parlament li jenfasizza li kontrolli ex-post sistematiċi ilhom isiru minn Marzu 2006;

               12.

               Jirrikonoxxi l-kritika tal-Qorti dwar il-ħlasijiet fissi għal vjaġġi tal-persunal bejn it-tliet postijiet ta' ħidma tas-soltu; jaċċetta, madankollu, li kienet l-intenzjoni ta' l-amministrazzjoni tal-Parlament li ssib bilanċ bejn ir-rekwiżiti tal-qafas regolatorju u l-ħtiġijiet ta' l-ambjent ta' ħidma partikulari ta' l-istituzzjoni; jitlob lill-Qorti biex timmonitorja kif qed taħdem is-sistema ta' ħlasijiet fissi u biex tavża lill-awtorità ta' kwittanza jekk issib xi evidenza li qed jintużaw ħażin;

               13.

               Jinnota li l-Qorti ġibdet l-attenzjoni għal nuqqasijiet f'sistemi superviżorji u ta' kontroll (paragrafu 10.9) li jikkonċernaw il-ħlas ta' 'allowances' lill-Membri tal-Parlament Ewropew; iqis li huwa inkwetanti li sa nofs l-2006 54 % biss tal-fornituri ta' servizzi, u 29 % biss ta' l-aġenti li jħallsu kienu ppreżentaw fatturi għall-perjodu minn Lulju 2004 sa Ġunju 2005; jinnota li l-verifika interna ta' l-'allowance' għall-assistenza parlamentari tal-Membri se tkun iffinalizzata fil-ħin għall-proċedura ta' kwittanza ta' l-2006;

         Ir-rapport annwali ta' l-Awditur Intern

               14.

               Jinnota li, fl-2005, Is-Servizz tal-Verifika Interna ffinalizza 7 rapporti: ir-rapport annwali ta' l-Awditur Intern, jitkellem dwar is-segwitu għar-reviżjoni tiegħu tal-Qafas ta' Kontroll Intern tad-direttorati ġenerali, dwar il-proċess ta' l-akkwist pubbliku, u dwar tnejn mill-Uffiċċji ta' Informazzjoni tal-Parlament (adotta wkoll żewġ rapporti dwar l-Ombudsman Ewropew);

               15.

               Jilqa' l-fatt li l-Awditur Intern mhux biss kien lest jassisti lir-rapporteur ta' kwittanza tal-Parlament, iżda li jippreżenta wkoll uffiċjalment – għall-ewwel darba huwa stess – ir-riżultati tar-rapport annwali 2005 lill-Kumitat għall-Kontroll tal-Baġit, biex b'hekk juri li r-rapport tiegħu m'huwiex biss għodda ta' mmaniġġjar intern, iżda punt ta' referenza importanti fil-kwittanza annwali;

               16.

               Jenfasizza li l-verifiki kkonfermaw li l-istituzzjoni għadha f'fażi ta' tranżizzjoni bejn żewġ kunċetti ta' kontroll intern fundamentalment differenti, u li l-implimentazzjoni sħiħa tal-Qafas ta' Kontroll Intern (ICF) fid-dipartimenti kollha teħtieġ aktar żmien;

               17.

               Jilqa' l-fatt li l-Awditur Intern ikkonċentra xogħlu fl-2005 fuq il-proċess ta' l-akkwist u fuq is-segwitu għall-pjanijiet ta' azzjoni miftiehma li jirriżultaw mill-evalwazzjoni ta' l-ICF fl-2003 u l-2004;

               18.

               Jenfasizza dan li ġej fil-qasam ta' l-akkwisti:

                           —

                           trid tikiseb assigurazzjoni raġonevoli li l-offerta se tissodisfa l-ħtiġijiet ewlenin, se tkun regolari, effettiva fis-sens ta' nfiq u trasparenti,

                           —

                           trid tingħata dokumentazzjoni ta' l-offerta ċara u komprensiva,

                           —

                           iridu jitfasslu kriterji xierqa ta' esklużjoni, għażla u għotja,

                           —

                           iridu jingħataw garanziji ta' skadenzi, trattament ugwali u trasparenza f'kuntratti ma' min jitfa' l-offerti,

                           —

                           iridu jkunu garantiti deċiżjonijiet trasparenti u koerenti mill-kumitat tal-ftuħ,

                           —

                           l-evalwazzjoni ta' l-offerti trid tkun ibbażata fuq il-kriterji mħabbra,

                           —

                           għandha tinżamm dokumentazzjoni tal-verifika kompleta fl-għoti ta' kuntratti,

                           —

                           dispożizzjonijiet kuntrattwali jridu jkunu konformi ma' l-ispeċifikazzjonijiet ta' l-offerta,

                           —

                           jekk jintlaħqu dawn l-objettivi jfisser li kien hemm kontrolli xierqa fl-istadju kritiku bikri tal-proċess ta' l-akkwisti,

                           —

                           trid tittejjeb l-effettività tal-verifika ex ante ta' impenji baġitarji għal akkwisti;

               19.

               Jitlob lill-Qorti ta' l-Awditri biex tevalwa, sa mhux aktar tard mis-sena finanzjarja 2008, sa liema punt inkisbu dawn l-għanijiet fil-qasam ta' l-akkwisti;

               20.

               Itenni li ICFs imwaqqfa minn uffiċjali ta' awtorizzazzjoni ddelegati biex jawtorizzaw għandhom l-objettivi ta' kontroll li ġejjin: konformità mal-leġiżlazzjoni, mar-regoli u mal-prattiċi applikabbli, l-affidabilità ta' l-informazzjoni dwar l-immaniġġjar u tar-reġistri, u l-ekonomija, l-effettività u l-effiċjenza ta' l-operat;

               21.

               Ifakkar ukoll li l-uffiċjali li jawtorizzaw iridu josservaw 22 standard minimu sabiex jiksbu l-objettivi ta' kontroll; dawk l-istandards jistgħu jinġabru f'ħames kategoriji ta' kontroll: l-ambjent ta' kontroll, l-imaniġġjar tar-rendiment u tar-riskji, l-informazzjoni u l-komunikazzjoni, l-attivitajiet ta' kontroll u l-monitoraġġ (verifika u evalwazzjoni);

               22.

               Jenfasizza dan li ġej fil-qasam ta' l-ICF (is-Servizz ta' Verifika Interna fl-2003/2004 ftehem dwar 454 azzjoni ma' dipartimenti li jawtorizzaw u wettaq proċeduri ta' segwitu biex jara jekk dawn kinux implimentati kif suppost; s'issa, kien ivvalidat l-istejtus ta' 341 azzjoni):

                           —

                           mis-37 azzjoni mir-reviżjoni tas-sistema kompjuterizzata użata biex timmaniġġja tranżazzjonijiet baġitarji, 3 biss kienu għadhom mhux implimentati sa l-aħħar ta' l-2005, u 9 oħra kienu implimentati parzjalment;

                           —

                           mit-304 azzjonijiet li kienu qed jirrevedu l-livell ta' konformità ma' standards minimi ta' kontroll intern u objettivi ta' kontroll, 150 kienu implimentati għal kollox, 86 kienu implimentati parzjalment u kienet għadha ma ttiħdet l-ebda azzjoni mid-dipartimenti dwar it-68 l-oħra;

                           —

                           għall-azzjonijiet l-oħra kollha li għadhom ma ġewx implimentati għal kollox, is-Servizz ta' Verifika Interna ftehmet dwar skeda ta' żmien rivedut mad-dipartimenti li jawtorizzaw, liema kalendarju se ssegwi fl-2007;

               23.

               Jiddispjaċih li l-verifika ta' l-allowances għall-assistenza parlamentari tal-Membri ma kinetx lesta fil-ħin għall-proċedura ta' kwittanza ta' l-2005; jitlob lill-kumitat kompetenti tiegħu sabiex jagħti l-attenzjoni meħtieġa lir-riżultati ta' din il-verifika fi stadju aktar 'il quddiem;

         L-immaniġġjar finanzjarju tal-Parlament Ewropew

               24.

               Jinnota li l-analiżi ta' l-immaniġġjar finanzjarju mehmuża mal-kontijiet ta' l-2005 tipprovdi dikjarazzjoni utli ta' l-avvenimenti finanzjarji ewlenin tas-sena li qed tkun riveduta;

               25.

               Jirrimarka li proporzjon ta' l-attività ta' l-immaniġġjar fil-Parlament fl-2005 kien għadu immirat lejn l-aġġustament għall-ħtiġijiet ġodda tar-Regolament Finanzjarju, it-twaqqif ta' sistemi ta' kontroll ġodda, metodoloġiji u metodi ta' ħidma, it-tfassil ta' programmi ta' taħriġ u t-twaqqif ta' setturi ġodda ta' responsabbiltà;

               26.

               Jinnota li l-esperjenza inizjali ta' l-applikazzjoni tar-Regolament Finanzjarju ġdid f'istituzzjoni bħalma hu l-Parlament, li għandu baġit amministrattiv x'jimmaniġġja, tindika f'ċerti każi li twaqqfu sistemi u ċirkwiti finanzjarji li kienu kumplessi żżejjed;

               27.

               Jinnota li xi direttorati ġenerali għadhom tal-fehma li ċerti dispożizzjonijiet tar-Regolament Finanzjarju u tar-regoli ta' implimentazzjoni tiegħu jwasslu għal burokrazija żejda fil-proċess ta' kontroll intern globali u jikkostitwixxu piż bla bżonn fuq l-immaniġġjar;

               28.

               Jinnota li fid-Direttorat għall-Kontroll Finanzjarju ta' qabel 18-il membru tal-persunal (minn total ta' 20 membru tal-persunal) kien involut f'xogħol ta' kontroll, filwaqt li taħt l-istruttura ġdida stabbilita fir-Regolament Finanzjarju ġdid, 44 membru tal-persunal huma assenjati għal dan ix-xogħol fid-direttorati ġenerali differenti; minbarra dawn hemm 10 awdituri (minn total ta' 12-il membru tal-persunal) li qed jaħdmu fis-Servizz ta' Verifika Interna;

               29.

               Jafferma mill-ġdid, għal darb'oħra, il-fehma espressa fir-riżoluzzjonijiet tiegħu tas-26 ta' Settembru 2006, tat-12 ta' April 2005 (12), tal-21 ta' April 2004 (13) u tat-8 ta' April 2003 (14) li “l-iskop tal-proċedura ta' kwittanza m'għandux ikopri biss l-attivitajiet ta' mmaniġġjar tas-Segretarju Ġenerali u l-Amministrazzjoni tal-Parlament, iżda wkoll id-deċiżjonijiet li jittieħdu mill-korpi governattivi tiegħu, jiġifieri il-President, il-Bureau u l-Konferenza tal-Presidenti tiegħu”;

               30.

               Jenfasizza li l-Parlament ma jagħtix il-kwittanza lis-Segretarju Ġenerali, imma lill-President peress li huma l-membri eletti, u mhux l-uffiċjali, li fl-aħħar mill-aħħar huma politikament responsabbli mill-preparazzjoni u l-implimentazzjoni tal-baġit; għalhekk jistieden lill-President u lill-Viċi Presidenti responsabbli għall-baġit sabiex jipparteċipaw fil-laqgħat futuri tal-Kumitat għall-Kontroll Baġitarju kif meħtieġ u sabiex jaqblu mal-Kumitat dwar il-forma xierqa biex ikun hemm djalogu politiku li jagħti l-frott matul il-proċedura ta' kwittanza;

               31.

               Jilqa' li l-Bureau beda diskussjonijiet dwar ir-relazzjonijiet tiegħu ma' l-awtorità baġitarja u ta' kwittanza bil-għan li tkun iċċarata t-tifsira prattika preċiża tar-responsabbiltà politika li għandhom il-Membri tal-korpi governattivi tal-Parlament fir-rigward ta' l-eżerċizzju ta' setgħat u t-teħid ta' deċiżjonijiet b'konsegwenzi finanzjarji sinifikanti; jitlob lill-Bureau li għadu kif ġie elett biex jerġa' jibda d-diskussjonijiet li jinvolvu l-kumitati kkonċernati f'dan id-dibattitu;

               32.

               Jilqa' l-fatt li s-Segretarju Ġenerali fassal dokument qasir u faċli biex jinqara li jispjega l-baġit ta' l-2004 u l-2005, liema dokument huwa disponibbli wkoll fuq il-websajt tal-Parlament;

         Ir-rapporti ta' l-attivitajiet tad-direttorati ġenerali

               33.

               Jirrimarka li s-Segretarju Ġenerali tal-Parlament ippreżenta r-rapporti ta' attività għall-2005 tad-diretturi ġenerali lill-Kumitat għall-Kontroll Baġitarju fl-10 ta' April 2006; f'dak il-kuntest is-Segretarju Ġenerali, fil-kariga tiegħu ta' uffiċjal iddelegat biex jawtorizza, stqarr li kien ingħata assigurazzjonijiet raġonevoli li l-baġit tal-Parlament kien ġie implimentat skond il-prinċipji ta' mmaniġġjar finanzjarju sod u li l-qafas ta' kontroll li ġie applikat jagħti l-garanziji meħtieġa tal-legalità u tar-regolarità tat-tranżazzjonijiet sottostanti;

               34.

               Jilqa' l-fatt li d-diretturi ġenerali kollha ħarġu dikjarazzjoni ta' assigurazzjoni assoluta għat-tranżazzjonijiet finanzjarji tad-dipartimenti tagħhom;

               35.

               Japprezza l-progress li sar fl-armonizzazzjoni tal-preżentazzjoni u l-istruttura tar-rapporti ta' l-attività annwali; madankollu għadu tal-fehma li għandu jkun possibbli li jsir aktar progress biex jittejbu l-leġġibbiltà u l-komparabiltà; jitlob lis-servizzi tiegħu biex jinkludu sommarju eżekuttiv ta' paġna li jiddikjara l-approprjazzjonijiet li waslu, l-impenji meħuda, il-ħlasijiet li saru u kif intużaw l-ammonti li ma ntefqux (i.e. fondi trasferiti mis-sena ta' qabel, trasferimenti, trasferimenti ta' kklerjar eċċ.), kif ukoll avvenimenti ewlenin tas-sena finanzjarja li għaddiet;

               36.

               Jinnota li l-konklużjonijiet fir-rapporti ta' l-attivitjiet jidentifikaw l-isfidi ġenerali li ġejjin:

                           —

                           it-tqegħid fil-prattika tal-qafas ta' kontroll intern jieħu aktar ħin milli kien maħsub fil-bidu,

                           —

                           l-implimentazzjoni ta' l-eżekuzzjoni tal-baġit skond ir-Regolament Finanzjarju ġdid,

                           —

                           l-implimentazzjoni ta' talbiet politiċi fi żmien qasir,

                           —

                           ir-reklutaġġ u l-integrazzjoni ta' persunal ġdid.

         Akkwisti

               37.

               Ifakkar li skond l-Artikoli 54 u 119 tar-regoli ta' implimentazzjoni tar-Regolament Finanzjarju (15) istituzzjonijiet iressqu rapporti lill-awtorità baġitarja dwar proċeduri nnegozjati u dwar kuntratti li ma jaqgħux taħt direttivi ta' akkwist pubbliku; lista ta' kuntratturi li ngħataw kuntratti li jiswew aktar minn EUR 50 000 iżda inqas mil-limitu minimu skond id-direttivi msemmija, hija ppubblikata fil-Ġurnal Uffiċjali, u kuntratti li jiswew bejn EUR 13 800 u EUR 50 000 jiġu ppubblikati fil-websajts ta' l-istituzzjonijiet; barra minn hekk, fl-2003 l-Parlament stieden lis-Segretarju Ġenerali tiegħu biex jagħti rapport annwali dwar il-kuntratti konklużi (16);

               38.

               Jinnota li r-rapport annwali fih l-informazzjoni li ġejja dwar kuntratti li ngħataw fl-2005 li għandhom valur ugwali għal jew aktar minn EUR 13 800:

                           It-tip ta' kuntratt

                           Numru
                           [2004 f' ()]

                           Persentaġġ
                           [2004 f' ()]

                           Ammont f'EUR
                           [2004 f' ()]

                           Persentaġġ
                           [2004 f' ()]

                           Servizzi

                           199 (229)

                           64 % (58 %)

                           89 551 639
                           (180 927 304)

                           44 % (75 %)

                           Provvisti

                           53 (99)

                           17 % (25 %)

                           29 036 604
                           (26 500 867)

                           14 % (11 %)

                           Xogħlijiet

                           48 (60)

                           15 % (15 %)

                           13 763 856
                           (18 876 271)

                           7 % (8 %)

                           Bini

                           12 (4)

                           4 % (2 %)

                           73 149 658
                           (15 593 025)

                           35 % (6 %)

                              Total

                           312 (392)

                           100 %

                           205 501 756
                           (241 897 467)

                           100 %

                           Tip ta' proċedura

                           Numru
                           [2004 f' ()]

                           Persentaġġ
                           [2004 f' ()]

                           Ammont f'EUR
                           [2004 f' ()]

                           Persentaġġ
                           [2004 f' ()]

                           Ammont medju
                           [2004 f' ()]

                           Miftuħa

                           64 (95)

                           21 % (24 %)

                           94 187 176
                           (157 909 034)

                           71 % (70 %)

                           1 471 675
                           (1 662 200)

                           Ristretta

                           112 (110)

                           37 % (28 %)

                           26 676 276
                           (39 897 441)

                           20 % (18 %)

                           238 181
                           (362 704)

                           Innegozjata

                           124 (183)

                           42 % (48 %)

                           11 488 646
                           (28 497 967)

                           9 % (12 %)

                           92 650
                           (155 727)

                              Total

                           300 (388)

                           100 %

                           132 352 098
                           (226 304 442)

                           100 %

                           441 174
                           (585 259)

               39.

               Jirrimarka li mit-312-il kuntratt mogħtija, 147 kienu jiswew mill-inqas EUR 50 000 filwaqt li 165 kienu jiswew bejn EUR 13 800 u EUR 50 000; isaqsi lill-amministrazzjoni tiegħu jekk taħsibx li l-proċeduri fis-seħħ għall-għoti tat-tip ta' kuntratti msemmija l-aħħar skond ir-Regolament Finanzjarju rivedut humiex effettivi biżżejjed;

               40.

               Ifakkar li l-Awditur Intern ikkonkluda verifika mifruxa ma' l-istituzzjoni kollha tal-proċess ta' l-akkwisti; ir-rakkomandazzjonijiet tiegħu huma mniżżlin iktar 'il fuq;

               41.

               Jilqa' – fir-rigward tal-valur – li 91 % tal-kuntratti ngħataw skond proċeduri miftuħa (71 %) u ristretti (20 %);

               42.

               Jinnota t-tweġiba tas-Segretarju Ġenerali (17) li tistabbilixxi l-miżuri meħuda biex titwaqqaf id-database tal-kuntratti skond l-Artikolu 95 tar-Regolament Finanzjarju; jirrikonoxxi fl-istess ħin li r-Regolament Finanzjarju rivedut issa jaħseb għal database ċentrali waħda għall-istituzzjonijiet kollha, immaniġġjata mill-Kummissjoni;

         Gruppi politiċi (reviżjoni ta' kontijiet u proċeduri – Punt 3701 tal-baġit)

               43.

               Ifakkar li l-paragrafu 2.7.3 tar-Regoli dwar l-użu ta' approprjazzjonijiet mill-Punt 3701 tal-baġit (18), jitlob li l-Bureau u l-Kumitat għall-Kontroll Baġitarju jieħdu ħsieb il-kontijiet annwali vverifikati tal-gruppi politiċi skond is-setgħat mogħtija lilhom mir-Regoli ta' Proċedura;

               44.

               Itenni li l-gruppi politiċi huma responsabbli huma stess għall-immaniġġjar u l-użu tal-fondi tagħhom mill-baġit tal-Parlament, u li l-mandat tas-Servizz ta' Verifika Interna tal-Parlament ma jkoprix il-kundizzjonijiet applikabbli għall-użu ta' l-approprjazzjonijiet fil-Punt 3701 tal-baġit;

               45.

               Jilqa' l-fatt li l-gruppi politiċi ppubblikaw ir-regoli finanzjarji u l-kontijiet interni tagħhom għall-2005 fil-websajt tal-Parlament;

               46.

               Jagħmel notament tal-figuri li rriżultaw li ġejjin għal approprjazzjonijiet li ddaħħlu mal-Punt 3701 fl-2005:

                           (f' eluf ta' EUR)

                           Total disponibbli fil-baġit

                           61 973

                           Membri Indipendenti

                           1 329

                           Ammont disponibbli għall-gruppi

                           60 644

                           Grupp

                           Ammont allokat mill-baġit tal-Parlament

                           Riżorsi proprji u ammonti trasferiti tal-Gruppi nfushom

                           Nefqa fl-2005

                           Rata ta' utilizzazzjoni

                           Limitu massimu ta' ammont trasferit (19)

                           Ammont trasferit għas-sena 2006

                           PPE-DE

                           17 282

                           4 510

                           15 066

                           69 %

                           8 641

                           6 727

                           PSE

                           13 107

                           5 447

                           11 679

                           63 %

                           6 554

                           6 554

                           ALDE

                           5 783

                           2 251

                           4 354

                           54 %

                           2 892

                           2 892

                           Verts/ALE

                           2 712

                           777

                           2 448

                           71 %

                           1 356

                           1 040

                           GUE/NGL

                           2 726

                           1 223

                           2 735

                           69 %

                           1 363

                           1 214

                           UEN

                           1 672

                           284

                           1 525

                           78 %

                           836

                           430

                           IND/DEM

                           2 182

                           688

                           2 044

                           71 %

                           1 091

                           826

                           NI

                           1 110

                           219

                           986

                           74 %

                           555

                           260

                              Total

                           46 575

                           15 399

                           40 837

                           66 %

                           23 287

                           19 942

               47.

               Jinnota li l-awdituri esterni tal-gruppi politiċi kkonfermaw li l-kontijiet kienu konformi mar-regoli preżenti u ma' l-istandards internazzjonali ta' kontabilità;

               48.

               Jinnota li, fit-3 ta' Lulju 2006, il-Bureau approva r-rapporti tal-gruppi dwar l-implimentazzjoni tal-baġit u r-rapporti ta' l-awdituri rispettivi; f'dan il-kuntest il-Grupp PSE ħallas lura EUR 322,107 u l-Grupp ALDE ħallas lura 788,845 mill-flus li ma ntużax lill-baġit tal-Parlament, billi dawn l-ammonti ma setgħux jiġu trasferiti;

               49.

               Jinnota li l-gruppi politiċi użaw biss medja ta' 66 % ta' l-approprjazzjonijiet li kellhom disponibbli (2004: 74 %);

         Partiti politiċi fil-livell Ewropew

               50.

               Jinnota l-preżentazzjoni li ġejja tal-kontijiet għall-għeluq tas-sena baġitarja 2005:
               L-eżekuzzjoni tal-baġit ta' l-2005 kif miftiehem

                           (f'EURO)

                           Partit (20)

                           riżorsi proprji

                           għotja totali mill-PE

                           dħul totali

                           għotja f' % tan-nefqa eleġibbli (mass. 75 %)

                           PPE

                           1 053 583,60

                           2 398 941,14

                           3 452 524,74

                           70,08 %

                           PSE

                           848 943,72

                           2 489 175,00

                           3 338 118,72

                           74,76 %

                           ELDR

                           358 234,17

                           819 562,69

                           1 177 796,86

                           70,10 %

                           EFGP

                           205 699,82

                           568 261,00

                           773 960,82

                           73,64 %

                           AEN

                           38 184,98

                           114 330,48

                           152 515,46

                           74,96 %

                           PDE

                           85 932,25

                           253 933,49

                           339 865,74

                           74,86 %

                           GE

                           121 956,00

                           365 868,00

                           487 824,00

                           69,49 %

                           EFA

                           84 530,51

                           217 906,00

                           302 436,51

                           72,05 %

                              Total

                           2 797 065,05

                           7 117 977,80

                           10 025 042,85

                           72,18 %

               51.

               Jenfasizza li l-fatt li l-awdituri esterni tal-partiti kkonfermaw li l-kontijiet kienu konformi mad-dispożizzjonijiet statutorji msemmijin fl-Artikoli 6, 7, 8 u 10 tar-Regolament (KE) Nru 2004/2003 tal-Parlament Ewropew u tal-Kunsill ta' l-4 ta' Novembru 2003 dwar ir-regolamenti li jmexxu l-partiti politiċi fuq livell Ewropew u r-regoli dwar il-finanzjament tagħhom (21), u li l-kontijiet ippreżentaw stampa vera u fidila tas-sitwazzjoni finanzjarja tal-partiti politiċi lejn it-tmiem tas-sena finanzjarja 2005;

               52.

               Madankollu jinnota li,

                           —

                           il-Partit tax-Xellug Ewropew (GE) qabeż il-baġit proviżorju tiegħu u għamel telf ta' EUR 42 000, li mhux kopert għal kollox mill-kapital eżistenti; għalhekk dan il-partit għandu jtejjeb b'mod sinifikanti l-isrutturi ta' kontroll intern tiegħu u jikkapitalizza ruħu mill-ġdid sabiex jissodisfa l-passivi għall-2005 u biex jiggarantixxi riżerva suffiċjenti għall-ġejjieni,

                           —

                           l-implimentazzjoni tal-baġit ta' l-Unjoni għall-Ewropa tan-Nazzjonijiet (AEN) u tal-Partit Demokratiku Ewropew (PDE) baqgħet taħt il-baġits proviżorji rispettivi tagħhom, li wassal għal tnaqqis fl-għotja u fl-irkupru ta' somom imħallsin iżżejjed (EUR 110 669,52 mill-AEN u EUR 113 690,51 mill- PDE);

               53.

               Jenfasizza l-fatt li fuq livell Ewropew il-partiti laħqu livell għoli ta' użu ta' l-approprazzjonijiet disponibbli għalihom;

               54.

               Jenfasizza mill-ġdid ir-rilevanza tal-proposti tiegħu għal titjib ulterjuri fir-Regolament (KE) Nru 2004/2003 kif imsemmija fir-riżoluzzjoni tiegħu tat-23 ta' Marzu 2006 (22);

               55.

               Huwa kuntent li t-titjib li ġej jistgħa jintlaħaq fir-rigward tal-finanzjament tal-partiti politiċi fil-livell Ewropew wara d-deċiżjoni mill-Bureau ta' l-1 ta' Frar 2006;

                           —

                           l-ispejjeż eleġibbli li jaqgħu taħt l-għotja ta' din is-sena (n) jistgħu jitħallsu fis-sena n+1,

                           —

                           il-Bureau adotta baġit multi-annwali indikattivi għall-perjodu 2007-2009;

               56.

               Jibqa' konvint li l-partiti politiċi fil-livell Ewropew iridu jitħallew jistabbilixxu riżervi sabiex f'każ li jisfaxxaw, ikunu jistgħu jaqdu l-obbligi statutorji tagħhom lejn l-impjegati u l-kuntratturi tagħhom; jitlob lill-Kummissjoni biex ma tibqax tonqos milli tonora l-impenji tagħha msemmija fil-proċedura ta' konċiljazzjoni tal-21 ta' Novembru 2006 sabiex tippreżenta proposta biex jiġi emendat ir-Regolament (KE) Nru. 2004/2003 bl-introduzzjoni ta' dispożizzjonijiet xierqa biex teżenta r-riżorsi proprji mir-regola li ma tippermettix qligħ imwaqqfa mill-Artikolu 109 tar-regolament Finanzjarju, b'mod partikolari kontribuzzjonijiet u miżati ta' sħubija, miżjuda ma' l-operat annwali ta' partit politiku fuq livell Ewropew li jaqbżu l-25 % ta' l-ispiża eliġibbli li għandha tiġġarrab mill-benefiċjarju skond l-Artikolu 10(2) tar-Regolament (KE) Nru. 2004/2003;

         Il-politika dwar proprjetà tal-Parlament

               57.

               Jirrikonoxxi li l-politika stabbilita tal-Parlament hija li jsir is-sid tal-bini li juża; bħala riżultat ta' dan, bejn l-1992 u l-2005, il-Parlament investa total ta' EUR 1 400 miljun f'proprjetà immobbli, u b'hekk, skond il-kalkoli tiegħu stess, sa l-aħħar ta' l-2006 ffranka madwar EUR 700 miljun fi kiri u spejjeż;

               58.

               Jitlob lis-Segretarju Ġenerali sabiex lill-kumitat parlamentari rilevanti jagħtih dettalji ta' l-ispejjeż involuti biex jinżammu t-tliet postijiet ta' ħidma tal-Parlament, kemm meħudin bħala total kif ukoll għal kull post, peress li l-aħħar aġġornament li ntalab kien għas-sena 2000 meta l-Unjoni kellha biss 15-il Stat Membru, sabiex il-Parlament jista' jkollu idea aktar ċara fl-istruttura ta' l-ispejjeż tiegħu u jkun jista' jidentifika oqsma fejn jista' jsir xi ffrankar;

         Strasburgu

               59.

               Jerġa' jtenni li l-Kumitat għall-Kontrol tal-Baġit irreveda b'mod komprensiv l-avvenimenti fir-rigward tax-xiri tal-bini Winston Churchill (WIC), Salvador de Madariaga (SDM) u l-bini ta' l-IPE III bi preparazzjoni għall-kwittanza 2004 tal-Parlament;

               60.

               Jenfasizza li minn dak iż-żmien 'l hawn il-Parlament sar is-sid tat-tliet binjiet, wara d-deċiżjoni unanima tal-Bureau tiegħu tat-23 ta' Ottubru 2006; id-dispożizzjonijiet finanzjarji u legali tal-kuntratt tax-xiri pprevedew:

                           —

                           prezz tal-bejgħ ta' EUR 143 125 000, li jridu jitħallsu fi flus kontanti ma' l-iffirmar tal-kuntratt, biż-żewġ siti jiġu assenjati għall-prezz simboliku ta' EUR 1 kull wieħed,

                           —

                           Il-Parlament jibda jgawdi l-pussess tal-bini mid-data ta' l-iffirmar tal-kuntratt,

                           —

                           il-programm ta' xogħlijiet ta' rinnovazzjoni fuq il-bini, li kien sar qbil dwaru ma' l-SCI-Erasme, għandu jitkompla u jitlesta taħt ir-responsabilità tal-Belt ta' Strasburgu,

                           —

                           il-Belt ta' Strasburgu tagħmel l-arranġamenti għall-finanzjament u l-eżekuzzjoni tax-xogħol meħtieġ sabiex il-bini IPE III ikun jista' jiġi klassifikat bħala 'bini għall-aċċess pubbliku ta' l-ewwel kategorija', sa mhux aktar tard mill-31 ta' Diċembru 2007;

               61.

               Jinnota li l-Bureau, f'dik l-okkażjoni, awtorizza wkoll il-ħlas tal-kera tat-tliet binjiet li kopra s-sena 2006 sa l-iffirmar tal-ftehim kwadru (28 ta' Settembru 2006), skond l-opinjoni mogħtija mis-Servizz Legali nhar is-26 ta' Ġunju 2006; EUR 7 352 644,14 għall-bini WIC u SDM, u EUR 4 023 329,90 għall-bini IPE III;

               62.

               Barra minn hekk, jinnota li l-kuntratt tal-bejgħ ippreveda li jekk il-Parlament jagħti l-kumpless tal-bini kollu – lil xi parti terza li ma tkunx istituzzjoni jew korp ta' l-Unjoni Ewropea – is-sjieda tas-sit(i) tmur lura għand il-Belt ta' Strasburgu għall-prezz simboliku ta' EUR 1; il-Parlament u l-Belt ta' Strasburgu għandhom jaqblu dwar il-prezz tal-bini t-tnejn li huma; jekk dan ma jseħħx il-prezz għandu jkun stabbilit minn evalwazzjoni ta' l-esperti,

         Lussemburgu

               63.

               Jinnota l-elementi tal-ftehim kwadru bejn l-awtoritajiet tal-Lussemburgu u l-Parlament dwar l-estensjoni tal-Bini Konrad-Adenauer (KAD I u II) ; il-ftehim kwadru jkopri l-art, id-dritt tal-Parlament li jikri l-bini jew biċċa minnu u l-kundizzjonijiet tal-konċessjoni tad-dritt in rem lil kwalunkwe xerrej tal-bini;

               64.

               Jinnota, minbarra, li l-ispejjeż ta' l-immaniġġjar tal-proġett tat-twettiq ta' studji ulterjuri, ta' l-immaniġġjar tal-proġett tax-xogħlijiet ta' rinnovament tal-KAD u tal-kuntratti ta' xogħol ġew stmati EUR 345 170 900 (valur Mejju 2005);

               65.

               Jenfasizza li ser iffittex ċertifikazzjoni ambjentali għall-estensjoni tal-bini KAD, b'mod konformi ma' l-aderenza tiegħu ma' l-Immaniġġar Ekoloġiku u l-Iskema ta' Verifika (EMAS);

         Brussell

               66.

               Ifakkar li nhar l-10 ta' Ottubru 2004 iffirma l-kuntratt tal-kiri għal żmien twil ma' l-iżviluppatur li jagħti d-drittijiet in rem għall-bini D4-D5 bl-għażla ta' xiri; il-baġit globali jammonta għal EUR 325,2 miljuni; saru ħlasijiet bil-quddiem ta' EUR 192,6 miljun;

               67.

               Jinnota li l-Bureau approva t-twaqqif ta' żona ta' servizzi kulturali u taċ-Ċentru Ewropew tal-Viżitaturi fil-bini D4 f'Lulju 2005;

               68.

               Jenfasizza li fit-28 ta' Settembru 2004, permezz ta' ittra mill-Prim Ministru Guy Verhofstadt, il-gvern Belġjan iggarantixxa li l-ispejjeż ta' l-art u ta' l-iżvilupp tagħha se jitħallsu lura lill-Parlament, u li din hi l-proċedura standard li tapplika wkoll għall-istituzzjonijiet Ewropej l-oħrajn;

               69.

               Jiddispjaċih, madankollu, li l-awtoritajiet Belġjani s'issa għadhom m'onorawx il-ftehim dwar il-valur ta' l-art, li hija stmata EUR 43 miljun, u li qegħdin jikkontestaw l-ammont totali li għandu jitħallas lura lill-Parlament għall-ispejjeż ta' l-iżvilupp ta' l-art għall-bini D4-D5, stmati mis-servizzi tal-Parlament għal EUR 30,8 miljun;

               70.

               Iqis l-offerta ta' EUR 15 miljun mill-awtoritajiet Belġjani bħala mhix aċċettabbli; huwa tal-fehma li bħala prinċipju, l-ispejjeż tal-kisi tas-soqfa ta' l-istazzjoni tal-ferrovija – li hu post pubbliku – ma jistgħux jiġu ffinanzjati mill-baġit tal-Parlament;

               71.

               Jesprimi l-appoġġ lill-President u lill-Bureau biex isolvu t-tilwim li nqala' bejn l-awtoritajiet Belġjani u l-awtoritajiet tal-Parlament filwaqt li jħarsu l-interessi finanzjarji u istituzzjonali tal-Parlament;

               72.

               Għaldaqstant jitlob lill-gvern Belġjan biex jonora l-ftehim imsemmi hawn fuq;

               73.

               Huwa ta' l-opinjoni li l-kostruzzjoni ta' binjiet ġodda tal-Parlament u l-investimenti fil-kostruzzjoni sussegwenti madwar dawn il-binjiet kellhom effett fuq il-viċinat fir-rigward ta' djar, traffiku u l-kundizzjonijiet tax-xogħol u ta' l-għixien, u għaldaqstant jitlob lis-Segretarju Ġenerali li jfittex politika għal konsultazzjonijiet regolari ma' rappreżentanti ta' l-abitanti taz-zona u jirrapporta fuq ir-riżultati miksuba sabiex ikun limitat l-impatt negattiv tal-preżenza tal-Parlament f'kordinazzjoni ma' l-awtoritajiet lokali fil-ħin għall-kwittanza li jmiss;

         Skema ta' Pensjoni Volontarja

               74.

               Ifakkar li l-Qorti ta' l-Awdituri fir-Rapporti Annwali tagħha kienet indikat kemm-il darba, l-iżjed riċenti fl-2005 (Tabella 10.2), li għandha tinħoloq bażi legali suffiċjenti għal skema ta' pensjoni parlamentari addizzjonali; ifakkar ukoll li, skond il-Qorti, iridu jiġu stabbiliti regoli ċari biex jieħdu ħsieb l-eventwalità ta' defiċit; jinnota, iżda, li l-opinjoni tas-servizzi legali tal-Parlament hija li diġà teżisti bażi legali suffiċjenti għal skema ta' pensjoni parlamentari addizzjonali fil-qafas ta' l-awtonomija regolatorja tal-Parlament Ewropew stipulata fl-Artikolu 199 tat-Trattat KE (li qabel kien l-Artikolu 142 tat-Trattat KEE) li jagħti lill-Parlament Ewropew id-dritt li jieħu kwalunkwe miżura li għandu bżonn għall-organizzazzjoni interna tiegħu, u li, barra minn hekk, ladarba l-Istatut tal-Membri jidħol fis-seħħ, l-Artikolu 27 tiegħu se jikkostitwixxi l-bażi legali għall-Fond tal-Pensjoni;

               75.

               Jinnota li f'Novembru 2005 l-Iskema ta' Pensjoni Volontarja kellha 475 membru, li ħallsu kontribuzzjoni ta' kull xahar – li tnaqqset direttament mill-konċessjoni għall-ispejjeż ġenerali – ta' EUR 948, jiġifieri terz; fl-istess ħin il-Parlament ħallas kontribuzzjoni ta' xahar ta' EUR 1 896 għal kull membru;

               76.

               Jitlob lill-membri ta' l-Iskema ta' Pensjoni Volontarja biex sa l-aħħar ta' Novembru 2007 juru li l-kontribuzzjonijiet tagħhom li tnaqqsu mill-konċessjoni għall-ispejjeż ġenerali tassew tħallsu lura minn sors ta' dħul privat; inkella l-membri ta' l-iskema se jibqgħu esposti għall-allegazzjonijiet ta' ġenerazzjoni ta' dħul ieħor moħbi;

               77.

               Jitlob lill-amministrazzjoni sabiex – minn Jannar 2008 – twaqqaf il-pagamenti għal dawk il-Membri li ma jkunux ipprovaw li l-kontribuzzjoni personali tagħhom għall-Fond ta' Pensjoni Volontarja ġiet imħallsa lura minn sors ta' dħul privat;

               78.

               Ifakkar lill-Bureau u lill-amministrazzjoni tiegħu biex qabel it-30 ta' Marzu 2007 huma kellhom jipproponu miżuri li jiżguraw li l-pagamenti personali mill-membri tal-Fond lill-iskema ta' pensjoni jsiru direttament mill-membri ta' l-iskema permezz ta' ħlas dirett minn sors ta' dħul personali (23);

               79.

               Jinnota li l-Fond ta' Pensjoni Volontarja rnexxielha tnaqqas id-defiċit attwarjali tagħha, li kien ilu ħames snin, minn EUR 43 756 745 fl-2004 għal EUR 28 875 471 fl-2005, u b'hekk tejbet il-pożizzjoni attwarja tagħha minn 76,8 % fl-2004 għal 86,1 % fl-2005; jenfasizza li matul dawn l-aħħar snin is-suq ta' l-ishma kien volatili ħafna, u li għaldaqstant m'hemm l-ebda ċertezza dwar lejn liema direzzjoni se jiżviluppa d-defiċit attwarjali ta' l-Iskema;

               80.

               Jistieden lill-maniġer ta' l-investiment tal-Fond biex jappoġġja investimenti “ta' risku baxx” u biex josserva l-istandards ta' investimenti etiċi kif mistqarra fir-riżoluzzjonijiet tal-Parlament;

               81.

               Jinnota li minn Jannar 2006 'l hawn, membru jista' jiġbed pensjoni ta' EUR 1 304 fix-xahar mill-età ta' 60 sena 'l quddiem u wara biss ħames snin ta' kontribuzzjonijiet;

               82.

               Jilqa' l-fatt li l-Bureau tiegħu waqqaf grupp ta' ħidma sabiex jeżamina s-sitwazzjoni finanzjarja tal-Fond tal-Pensjoni Volontarja fuq il-bażi ta' studju attwarjali u indipendenti; jitlob li l-Kumitat għall-Kontroll tal-Baġit tiegħu jkun mgħarraf fuq bażi regolari dwar is-sejbiet tal-grupp ta' ħidma;

               83.

               Huwa tal-fehma li wara li l-grupp ta' ħidma tal-Bureau jkun lesta x-xogħol tiegħu, ir-relazzjoni bejn il-Parlament u l-Fond tal-Pensjoni għandha titpoġġa fuq bażi kuntrattwali;

               84.

               Huwa tal-fehma li wara li jkun daħal fis-seħħ l-Istatut għall-Membri tal-Parlament Ewropew l-Iskema ta' Pensjoni Volontarja għandha tillimita ruħha biex tonora d-drittijiet (miksubin sa Ġunju 2009), li jfisser li l-ebda Membru tal-Parlament Ewropew jew tal-Fond ma jkun jista' jkompli jagħmel ħlasijiet fil-Fond; jistieden lill-Bureau sabiex jieħu l-miżuri meħtieġa,

         Assistenti Parlamentari fil-Parlament Ewropew

               85.

               Jilqa' d-deċiżjoni tal-Bureau tiegħu tal-25 ta' Settembru 2006 li permezz tagħha adotta Kodiċi għall-assistenti parlamentari tal-Parlament Ewropew; huwa ta' l-opinjoni li għandha tinħareġ kopja personali tal-kodiċi għal kull Membru u fil-lingwa rispettiva tiegħu jew tagħha;

               86.

               Jinnota, abbażi taċ-ċifri pprovduti mis-Segretarju-Ġenerali nhar l-24 ta' Jannar 2007, li bħalissa n-numru totali ta' assistenti akkreditati huwa 1 416, li minnhom 433 huma fornituri ta' servizzi (persuni naturali), madwar 583 għandhom kuntratt ta' impjieg dirett mal-Membru u l-400 l-oħrajn huma impjegati permezz ta' fornitur ta' servizz; minn dawk, madwar 138 għandhom kuntratt ta' impjieg taħt il-liġi Belġjana (14 % ta' l-assistenti akkreditatri b'kuntratti ta' impjieg); fl-2005 kien hemm 4 060 kuntratt għal assistenti parlamentari (inklużi l-1 673 impjegat u l-2 387 fornitur ta' servizzi, li minnhom 1 687 huma persuni fiżiċi u 700 persuni ġuridiċi) u 492 'trainees' tħallsu mill-konċessjoni għall-assistenza parlamentari;

               87.

               Jenfasizza, f'dan il-kuntest, l-importanza tal-verifika tal-konċessjoni għall-assistenza parlamentari tal-Membri, li se tkun disponibbli biss iżjed tard din is-sena; jitlob, għalhekk, lill-Kumitat għall-Kontroll tal-Baġit sabiex waqt il-kwittanza ta' l-2006 jsegwi dan ir-rapport tal-verifika flimkien ma' l-osservazzjonijiet tiegħu ta' qabel dwar il-kontribuzzjonijiet tal-Membri (24);

               88.

               Jieħu nota li l-iżvilupp ta' Statut għall-Assistenti jeħtieġ negozjati mal-Kummissjoni u mal-Kunsill u li l-Bureau jixtieq ukoll jikkonsulta mal-Kumitat dwar l-Affarijiet Legali; jitlob għalhekk lill-Bureau li għadu kif ġie elett sabiex ikompli jaħdem fuq dan is-suġġett bil-ħsieb li jirregola l-kundizzjonijiet tar-reklutaġġ u tax-xogħol kif ukoll l-arranġamenti tas-sigurtà soċjali u tat-taxxa għall-assistenti;

               89.

               Huwa tal-fehma li fid-dawl tad-dibattitu li għadu għaddej dwar din il-kwistjoni, il-mandat tal-grupp ta' ħidma parlamentari għandu jiġi estiż;

         Pjan Kyoto-plus għall-Parlament Ewropew

               90.

               Ifakkar xi ftit miċ-ċifri ewlenin li jirriflettu l-impatt enormi li l-Parlament Ewropew għandu fuq l-ambjent (ċifri għall-2004):

                                       —

                                       nefqa fuq l-elettriku

                           EUR 6,2 miljuni

                                       —

                                       tisħin u gass

                           235 364 GJ/sena

                                       —

                                       emissjonijiet CO2

                           11 245 t/sena

                                       —

                                       karta/stampa

                           70 523 kaxxa ta' 2 500 folja A4 (846,3 t)

                                       —

                                       ilma

                           167 830 m3 = EUR 258 836

                                       —

                                       skart ordinarju

                           2,098 t = EUR 347,387

                                       —

                                       parkeġġi tal-karozzi

                           5 156 post

               91.

               Jitlob lis-Segretarju Ġenerali jipprovdi lill-kumitat parlamentari rilevanti bl-analiżi ta' l-impatt ambjentali li għandhom it-tliet postijiet ta' ħidma tal-Parlament b'mod ġenerali u skond il-lokalità u dwar il-bżonnijiet għall-ivjaġġar relatati;

               92.

               Jilqa' d-deċiżjoni tal-Bureau tad-19 ta' April 2004 li twaqqaf Sistema ta' Mmaniġġjar Ambjentali fil-Parlament Ewropew, b'konformità mar-Regolament għall-Immaniġġjar Ambjentali u l-Iskema ta' Verifika (Regolament EMAS), li sservi bħala għodda tajba ħafna biex jiġi mmaniġġjat l-impatt ambjentali ta' l-attivitajiet tal-Parlament;

               93.

               Jilqa' wkoll inizjattivi oħrajn sabiex jitnaqqas l-impatt tiegħu fuq l-ambjent, bħall-organizzazzjoni mill-ġdid tal-ħanut ta' l-istampa tiegħu, l-introduzzjoni ta' kontenituri ġodda u iżjed ħfief għat-trasport tad-dokumenti, id-disponibilità ta' roti f'Brussell u fil-Lussemburgu, l-organizzazzjoni tal-vidjokonferenzi u r-riċiklaġġ tal-kontenituri tal-linka;

               94.

               Jilqa' r-reġistrazzjoni EMAS bħala pass tassew pożittiv; madankollu jiddispjaċih li l-pjan ta' azzjoni EMAS jistabbilixxi biss miri baxxi ħafna ta' tnaqqis (eż. 5 % għat-tisħin u l-klimatizzazzjoni ta' l-arja), jipproponi skadenzi tardivi (eż. l-2011 għat-tnaqqis ta' l-konsum ta' l-enerġija għad-dawl), u jwaqqaf bosta gruppi ta' studju li jaħdmu biss fuq titjib wieħed;

               95.

               Jinnota li l-Unjoni Ewropea tilgħab parti ewlenija fid-dibattitu dwar it-tibdil fil-klima fuq livell internazzjonali; iqis għalhekk li l-Parlament m'għandux biss jikkontribwixxi b'mod attiv biex jilħaq l-impenji li għandha l-UE fil-Protokoll ta' Kyoto, iżda wkoll biex jilħaq l-għanijiet tar-riżoluzzjonijiet tiegħu dwar it-tibdil fil-klima, b'mod partikulari t-tnaqqis ta' l-emissjonijiet CO2 b'30 % sa l-2020;

               96.

               Jistieden lill-amministrazzjoni tiegħu biex telabora Pjan Kyoto-plus li jfassal pjan ta' azzjoni li jkun iżjed ambizzjuż u komprensiv mill-miżuri previsti taħt il-qafas EMAS, bil-ħsieb li juri lill-pubbliku ġenerali li tassew qed jirsisti sabiex jilħaq l-għanijiet li titlob li jilħaq ħaddieħor;

               97.

               Huwa ta' l-opinjoni li l-azzjonijiet tal-Pjan Kyoto-plus għandhom jinkludu dan li ġej:

                           —

                           il-garanzija li l-estensjoni tal-bini KAD fil-Lussemburgu se tagħti eżempju billi tuża l-aqwa prattika ambjentali (eż. permezz ta' l-installazzjoni ta' sistema għall-irkupru, l-ħażna u l-użu mill-ġdid ta' l-ilma tax-xita, l-użu ta' l-eko-teknoloġija sabiex jitnaqqas il-konsum ta' l-enerġija, l-użu ta' teknoloġija moderna bħall-iżolament tas-sħana termali avvanzat, jew sistemi ta' klimatizzazzjoni ta' l-arja li jħaffu l-irkupru tas-sħana jew il-free cooling, l-użu ta' panelli solari għall-finijiet tat-tisħin ta' ilma u l-possibilità li tiġi installata unità għall-ġenerazzjoni konġunta tas-sħana u l-elettriku),

                           —

                           it-twaqqif ta' pjan integrat ta' effiċjenza fl-enerġija fuq il-bażi ta' verifika li ssir mhux biss fuq il-konsum ta' l-enerġija iżda wkoll fuq il-bażi ta' studju dwar il-kawżi prinċipali tat-telf ta' l-enerġija; it-telf ta' l-enerġija jista' jiġi viżwalizzat permezz ta' stampi termografiċi tal-bini,

                           —

                           il-kunsiderazzjoni li jinbidel il-fornitur ta' l-elettriku jew l-innegozjar mill-ġdid tal-kuntratt ma' dak/dawk preżenti, bil-ħsieb li l-enerġija tinxtara minn kumpaniji li għandhom l-inqas impatt negattiv fuq l-ambjent,

                           —

                           iżjed tnaqqis fl-użu tal-karta (fl-2004 kien ta' 846 tunnellata),

                           —

                           tnaqqis notevoli fil-konsum ta' l-ilma (li ma jidhirx li hu wieħed mill-miri tal-pjan ta' azzjoni ta' l-EMAS attwali),

                           —

                           it-tnaqqis ta' l-emissjonijiet mill-karozzi ta' servizz tiegħu għal 130 gr/km CO2 sa l-2012;

                           —

                           il-kunsiderazzjoni li, fejn possibbli, jintużaw vetturi ibridi bħala l-karozzi ta' servizz tiegħu,

                           —

                           l-organizzazzjoni ta' kampanja ta' informazzjoni fil-Parlament, li matulha – fuq il-bażi tal-bżonnijiet u l-preferenzi ta' trasport ta' l-uffiċjali u ta' aġenti oħrajn diġà stabbiliti f'servejs – jitressaq pjan ta' mobilità Parlamentari li jenfasizza l-vantaġġi u jħeġġeġ l-użu ta' mezzi xierqa ta' trasport (eż. il-mixi, ir-roti, il-mezzi ta' trasport pubbliku, car sharing, car pooling eċċ),

                           —

                           l-istabbiliment ta' kuntatti ma' fornituri ta' trasport pubbliku, kemm lokali kif ukoll reġjonali, bil-ħsieb li jkun hemm netwerk ta' trasport iżjed effiċjenti, biex b'hekk jiġu attirati iżjed klijenti mill-persunal tal-Parlament u minn istituzzjonijiet oħrajn;

                           —

                           it-talba lill-Bureau sabiex iwaqqaf punt ta' informazzjoni permanenti u viżibbli dwar l-immaniġġjar tal-mobilità, li jagħti lill-konsumaturi iżjed informazzjoni u għajnuna dwar il-mobilità sostenibbli,

                           —

                           it-tħeġġiġ ta' l-użu tat-tagħmir ta' l-informatika u tal-vidjokonferenzi sabiex jitnaqqas is-safar;

                           —

                           l-isforz biex titnaqqas id-distanza li jivvjaġġa l-ikel li jinbiegħ fil-canteens u r-ristoranti tal-Parlament qabel ma jasal għand il-konsumatur;

         Opportunitajiet indaqs fil-Parlament Ewropew

               98.

               Iqis li l-għoti ta' opportunitajiet indaqs għandu jkun parti integrali mill-politika tal-persunal tal-Parlament; għalhekk jilqa' r-rapport komprensiv ippreżentat mill-Viċi President responsabbli għall-ugwaljanza bejn is-sessi, li l-Bureau adotta fid-29 ta' Novembru 2006; jistenna li l-konklużjonijiet jiġu implimentati għal kollox;

               99.

               Juri li l-politika ta' opportunitajiet indaqs tal-Parlament għandha tkun parti integrali minn proċeduri ta' offerti u għandha titqies kif xieraq meta jiġu konklużi kuntratti ma' kumpaniji li jipprovdu servizzi lill-Parlament;

               100.

               Jaqbel mal-miri mfassla mill-Bureau għall-ħatra ta' nisa f'livell ta' maniġment; jinnota b'sodisfazzjon li l-miri għall-maniġment ta' grad ogħla kważi ntlaħqu;

               101.

               Jiġbed l-attenzjoni għall-iżbilanċ kostanti fil-livell ta' maniġment ta' grad medju; jilqa' l-istħarriġ u l-miżuri meħuda mid-DG Personnel; madankollu jitlob evalwazzjoni tal-programm ta' taħriġ pilota għal nisa li jistgħu jinħatru kapijiet ta' l-unità;

               102.

               Jenfasizza li bilanċ aħjar bejn il-ħajja professjonali u l-ħajja privata jista' jippromwovi l-opportunitajiet indaqs; għalhekk jitlob miżuri konkreti biex jiddaħħlu arranġamenti għax-xogħol iktar flessibbli għall-persunal, biex jikkomplementaw id-dispożizzjonijiet statutarji eżistenti;

               103.

               Jinnota l-isforzi tad-DG Persunal biex itejjeb il-proċeduri amministrattivi u baġitarji biex jiddaħħlu sostituti għal persunal bil-liv tal-maternità jew tal-ġenituri u persunal li qed jaħdem “part-time”; jitlob lill-Bureau tiegħu u lill-Kumitat għall-Baġit biex iwarrbu l-mezzi baġitarji meħtieġa biex jiżguraw li dawn il-membri tal-persunal ikunu sostitwiti b'mod sistematiku;

               104.

               Jilqa' l-isforzi biex tittejjeb l-aċċessibiltà tal-Parlament għal persuni b'diżabilitajiet, kemm jekk huma Membri, assistenti, persunal jew ċittadini; jilqa' l-programm pilota adottat mill-Bureau għal taħriġ għal persuni b'diżabilitajiet bħala miżura ta' azzjoni pożittiva, filwaqt li wieħed iżomm f'moħħu li l-objettiv għall-futur imbiegħed huwa li l-aspett tad-diżabilità jkun integrat għal kollox fil-proċessi kollha tar-riżorsi umani;

               105.

               Jistieden lis-Segretarju Ġenerali biex iqis għalkollox ir-riżoluzzjoni tiegħu dwar l-integrazzjoni tas-sessi tat-13 ta' Marzu 2003 (25) għall-politika tal-persunal tal-Parlament; jirrakkomanda li jiddaħħal ibaġittjar għas-sessi fil-baġit ta' l-2008;

         Il-Parlament u l-Uffiċċju Ewropew Kontra l-Frodi (OLAF)

               106.

               Jilqa' l-fatt li l-koperazzjoni bejn il-Parlament u l-OLAF ġeneralment titqies sodisfaċenti; madankollu, huwa inkwetat dwar iż-żmien twil meħtieġ biex jitlestew xi investigazzjonijiet;

               107.

               Jitlob lill-Kumitat għall-Kontroll Baġitarju biex jistieden lid-Direttur ta' l-OLAF għal diskussjoni dwar kwistjonijiet ta' interess komuni qabel l-aħħar ta' Lulju 2007;

               108.

               Huwa konxju li l-Parlament u l-Kunsill se jiddiskutu r-reviżjoni tar-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew Kontra l-Frodi (OLAF) (26) fil-futur qarib;

         “Ngħollu l-Mira” – Ir-riforma ta' l-amministrazzjoni tal-Parlament

               109.

               Jiġbed l-attenzjoni li l-organizzazzjoni mill-ġdid tas-segretarjat tal-Parlament sabiex jinħolqu aktar professjonaliżmu, kwalità għolja u sinerġija kważi tlestiet; jinnota li ddaħħlu l-bidliet li ġejjin:

                           —

                           id-Direttorat Ġenerali għall-Kumitati u d-Delegazzjonijiet inqasam fi tnejn, u nħolqu Direttorat Ġenerali għall-Politika Interna u Direttorat Ġenerali għall-Politika Esterna, biex b'hekk tqiesu l-piż leġiżlattiv li qed jiżdied u l-livell ta' speċjalizzazzjoni,

                           —

                           titjib tar-relazzjonijiet bejn il-Parlament Ewropew u l-Parlamenti nazzjonali,

                           —

                           tneħħija tad-Direttorat Ġenerali għar-Riċerka ta' qabel biex jerġa' jitwaqqaf bħala dipartimenti ta' politika li jaħdmu mill-qrib ma' kumitati parlamentari,

                           —

                           il-kumitati parlamentari jingħataw baġit għall-istudji esterni u kontributi minn esperti indipendenti,

                           —

                           żvilupp ta' l-użu tal-librerija tiegħu,

                           —

                           twaqqif ta' timijiet ta' proġett orizzontali dwar kwistjonijiet ta' prijorità, u

                           —

                           titjib tal-kwalità tat-testi parlamentari;

               110.

               Jilqa' l-progress li sar bl-implimentazzjoni tar-riforma;

               111.

               Jenfasizza, fl-istess ħin, li fir-rigward l-istudji esterni l-ispeċifikazzjonijiet ta' l-istudji għandhom ikunu ċari, il-pakkett finanzjarju biżżejjed u l-iskadenzi realistiċi sabiex istituti ta' riċerka jagħtu pariri ta' kwalità;

         Segwitu tar-riżoluzzjoni ta’ kwittanza tas-sena l-oħra

               112.

               Jinnota li fit-30 ta’ Novembru 2005 il-Bureau tiegħu ħatar żewġ Viċi Presidenti u żewġ Kwesturi bil-ħsieb li jitħejjew regoli ġodda li jirregolaw il-ħlas ta’ spejjeż u għotjiet finanzjarji lill-Membri skond l-Istatut tal-Membri li se jidħol fis-seħħ f’Lulju 2009; Jitlob li l-Kumitat għall-Kontroll tal-Baġit jingħata kopja tar-rapport intermedjarju, adottat fit-13 ta' Diċembru 2006, u ta' position papers oħra li jista' jabbozza l-grupp ta’ ħidma; jenfasizza li l-verifika fuq l-għotja parlamentari tal-Membri se jkollha valur għoli għall-grupp ta’ ħidma;

               113.

               Jinnota li l-Bureau tiegħu bħalissa m’għandu l-ebda ħsieb li jimmodifika r-regoli tar-rimborż għall-ivvjaġġar għall-Membri bil-ħsieb li l-Membri li jkunu jixtiequ hekk jiġu rimborżati biss għall-ispejjeż ta’ l-ivvjaġġar li jkunu saru; 27 Membru ħallsu lura lill-Parlament għal partijiet mill-għotja tagħhom għall-ivvjaġġar (EUR 148 963,57) fl-2005;

               114.

               Jinnota li l-uffiċjali ta’ l-awtorizzazzjoni ddelegati sistematikament irrevedew il-kuntratti tal-Parlament li ilhom ħafna u li dan l-eżerċizzju ma kixef l-ebda sitwazzjoni preġudizzjali għall-interessi finanzjarji tal-Parlament; Jilqa’ l-fatt li fil-ġejjieni dan l-eżerċizzju se jibda jsir kull sena u li r-riżultati tiegħu se jkunu inklużi fir-rapporti annwali dwar l-attivitajiet;

               115.

               Jinnota li fil-kuntest tat-tkabbir ta' l-2004 inħolqu 984 post għal uffiċjali: 489 fl-2003, 355 fl-2004 u 150 fl-2005; sa tmiem Novembru 2006 kienu ġew reklutati 518-l uffiċjal u 336 aġent temporanju; Barra minn hekk, 65 aġent kuntrattwali Bulgaru u 79 Rumeni wkoll kienu ġew reklutati sa tmiem Novembru 2006;

               116.

               Jinnota l-problemi legali u organizzattivi marbuta ma’ l-introduzzjoni ta’ sistema ta’ firem elettroniċi: minn aspett legali se jkun hemm bżonn ta’ kjarifika dwar kif wieħed jirrikonċilja l-proġett mad-dispożizzjonijiet tar-Regoli ta’ Proċedura li jirregolaw it-tressiq ta’ emendi fis-seduta plenarja; minn aspett organizzattiv ikunu jridu jiġu definiti mill-ġdid l-arranġamenti għat-tressiq ta’ emendi u mistoqsijiet parlamentari;

               117.

               Jistaqsi kif is-Segretarju Ġenerali għandu l-ħsieb li jimplimenta l-Ftehim Interistituzzjonali dwar it-Tfassil Aħjar tal-Liġijiet;

               118.

               Ifakkar li l-Bord tad-Dixxiplina temm ix-xogħol tiegħu fuq l-allokazzjoni tar-responsabbiltà f'dak li għandu x'jaqsam mad-diskrepanzi ta' BEF 4 136 125 fis-sitwazzjoni finanzjarja dwar flus kontanti u l-ammonti korrispondenti fl-1982; Jitlob lis-Segretarju Ġenerali biex jgħarraf lill-Kumitat għall-Kontroll tal-Baġit dwar ir-riżultat tal-proċedimenti ta’ dixxiplina u wkoll dwar jekk l-ammont, inklużi l-interessi, ikunx ġie rkuprat.

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  DV/614096EN.doc.

      (4)  ĠU C 263, 31.10.2006, p. 1.

      (5)  ĠU C 263, 31.10.2006, p. 10.

      (6)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (7)  PE 349.540/Bur/ann/def.

      (8)  ĠU L 177, 6.7.2007, p. 3.

      (9)  ĠU L 262, 7.10.2005, p. 1.

      (10)  PE 377.686/BUR.

      (11)  Ara paragrafu 7 tar-Riżoluzzjoni tas-26 ta' Settembru 2006, hawn fuq imsemmija.

      (12)  ĠU L 196, 27.7.2005, p. 28.

      (13)  ĠU L 330, 4.11.2004, p. 160.

      (14)  ĠU L 148, 16.6.2003, p. 62.

      (15)  Ir-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistipula regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU L 357, 31.12.2002, p. 1).

      (16)  Paragrafu 90 tar-riżoluzzjoni ta' kwittanza tiegħu ta' l-2001 (ĠU L 148, 16.6.2003, p. 62).

      (17)  Ittra liċ-“Chairman” tal-Kumitat għall-Kontroll Baġitarju tal-11 ta' Jannar 2007 (300319).

      (18)  Deċiżjoni tal-Bureau tat-30 ta' Ġunju 2003.

      (19)  Skond id-dispożizzjonijiet ta' implimentazzjoni għal Punt 3701 tal-baġit

      (20)  PPE: Partit Popolari Ewropew PSE: Partit tas-Soċjalisti Ewropej: ELDR: Partit Ewropew tal-Liberali, Demokratiċi u Riformisti; EFPG: Alleanza Ħielsa tal-Ħodor Ewropej: AEN Unjoni għall-Ewropa tan-Nazzjonijiet; PDE Partit Demokratiku Ewropew; GE Partit tax-Xellug Ewropew: EFA: Alleanza Ewropea Ħielsa.

      (21)  ĠU L 297, 15.11.2003, p. 1.

      (22)  ĠU C 292 E, 1.12.2006, p. 127.

      (23)  Ara paragrafu 88 tar-Riżoluzzjoni tas-26 ta' Settembru 2006, hawn fuq imsemmija.

      (24)  Ara paragrafi 73 sa 79 tar-Riżoluzzjoni tas-26 ta' Settembru 2006, hawn fuq imsemmija.

      (25)  ĠU C 61 E, 10.3.2004, p. 384.

      (26)  ĠU L 136, 31.5.1999, p. 1.